Ponografi He Yɛ Oshãra Waa\nBuu-Mɔɔ—Nikasemɔ Nɔ | June 2019\nKANEMƆ YƐ Acholi Afrikaans Aja Akha Albania Amerika Mumuii Awiemɔ Amharic Amis Arabic Armenia Aukan Aymara Azerbaijani Azerbaijani (Cyrillic) Baoule Bashkir Bassa (Cameroon) Batak (Karo) Batak (Simalungun) Batak (Toba) Belize Kriol Biak Bicol Bislama Blɔfo Boulou Bulgaria Cakchiquel (Western) Cambodia Catalan Cebuano Changana (Mozambique) Chavacano Chichewa Chin (Hakha) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chopi Chuabo Chuukese Cibemba Cinyanja Croatia Czech Damara Dangme Denmark Digor Douala Drehu Dutch Edo Efik Esan Estonia Ewe Fiji Finland Fon French Ga Garifuna Georgia Germany Greenland Guadeloupean Creole Guarani Gun Haitian Creole Hausa Hebri Hela Herero Hiligaynon Hindi Hiri Motu Hmong (White) Hungary Ibanag Iceland Igbo Iloko Indonesia Isoko Italia Japan Javanese Kabiye Kabuverdianu Kachin Kannada Karen (S'gaw) Kazakh Kazakh (Arabic) Kekchi Khana Kikongo Kikuyu Kiluba Kimbundu Kinyarwanda Kipende Kirghiz Kirundi Kisi Kongo Korea Krio Kurdish Kurmanji Kwangali Kwanyama Kyangonde Lahu Laos Latvia Lhukonzo Lingala Lithuania Lomwe Low German Luganda Lunda Luo Macedonia Macua Makhuwa-Meetto Malagasy Malay Malayalam Malta Mam Mambwe-Lungu Mapudungun Marathi Marshallese Mauritia Creole Maya Mazatec (Huautla) Mbunda Mingrelian Mixe (North Central) Mixtec (Guerrero) Mizo Mongolia Moore Myanmar Nahuatl (Central) Nahuatl (Guerrero) Nahuatl (Northern Puebla) Ndau Ndebele Ndebele (Zimbabwe) Ndonga Nepali Ngabere Ngangela Nias Niue Norway Nyaneka Nyungwe Nzema Oromo Ossetia Palau Pangasinan Papiamento (Curaçao) Persia Pidgin (West Africa) Pohnpei Poland Portugal Portugal (Portugal) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Chimborazo) Quichua (Imbabura) Rarotongan Romania Romany (Macedonia) Romany (Macedonia) Cyrillic Romany (Serbia) Romany (Southern Greece) Ronga Runyankore Russia Russia Mumuii Awiemɔ Rutoro Samoa Sangir Sango Saramacca Sena Sepedi Sepulana Serbia (Roma) Serbian (Cyrillic) Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Slovak Slovenia Solomon Islands Pidgin South Africa Mumuii Awiemɔ Spania Sranantongo Sunda Swahili Swahili (Congo) Swati Sweden Tagalog Tahiti Tajiki Tamil Tarascan Tatar Telugu Tetun Dili Thailand Tigrinya Tiv Tlapanec Tojolabal Tok Pisin Tonga Totonac Tshiluba Tshwa Tsonga Turkey Turkmen Tuvalu Twi Ukrain Umbundu Urdu Urhobo Uruund Uzbek Vietnam Wallis Waray-Waray Wayuunaiki Welsh Wolaita Xhosa Yapese Yoruba Zande Zulu\nKaahã Satan Tsɔne Lɛ Du Bo!\nBE NI eshwɛ fioo ni Israelbii lɛ baafo Yordan Faa lɛ ni amɛya shikpɔŋ ni Nyɔŋmɔ ewo shi akɛ ekɛbaahã amɛ lɛ nɔ lɛ, mɛi komɛi ni amɛleee lɛ basara amɛ. Gbɔi nɛɛ, ni ji maŋsɛɛ yei lɛ, fɔ̃ Israel hii lɛ nine ni amɛkɛ amɛ abaye gbi jurɔ ko. Efee tamɔ nɔ ni Israel hii lɛ ená hegbɛ ni nɔ bɛ ni amɛkɛbaafee nanemɛi hei, amɛjo, ni amɛye niyenii ni ŋɔɔŋɔi. Shi esoro bɔ ni maŋsɛɛ yei nɛɛ hiɔ shi amɛhãa kɛ bɔ ni amɛbaa amɛjeŋ amɛhãa lɛ kwraa yɛ Israelbii lɛ anɔ lɛ he, ejaakɛ amɛhiii shi yɛ Mla ni Nyɔŋmɔ kɛhã Israelbii lɛ naa. Fɛɛ sɛɛ lɛ, Israel hii komɛi nyiɛ amɛsɛɛ kɛtee. Ekolɛ amɛnu he akɛ amɛhe wa, ni mɔ ko mɔ ko nyɛŋ alaka amɛ ni amɛfee nɔ ko ni ejaaa.\nShi mɛni ba? Biblia lɛ kɛɔ wɔ akɛ: “Maŋbii lɛ kɛ Moab yei lɛ bɔi ajwamaŋ bɔɔ.” Yɛ anɔkwale mli lɛ, oti ni ma yei nɛɛ ahiɛ ji, ni amɛlaka Israel hii lɛ ni amɛfata amɛhe kɛjá amɛnyɔŋmɔi lɛ, ni nakai pɛpɛɛpɛ eba lɛ! Ebɛ naakpɛɛ mɔ akɛ “Yehowa mli wo la waa ewo Israel.”—4 Mo. 25:1-3.\nIsraelbii lɛ ni nyiɛ yei lɛ asɛɛ lɛ ku Nyɔŋmɔ Mla lɛ mli yɛ gbɛi enyɔ nɔ: Amɛjá amagai, ni amɛbɔ ajwamaŋ hu. Akɛni amɛbooo Yehowa toi hewɔ lɛ, amɛgboi; amɛyi akpei abɔ. (2 Mo. 20:4, 5, 14; 5 Mo. 13:6-9) Ani ole nɔ ni yɔɔ dɔlɛ waa yɛ sane nɛɛ mli? No mli lɛ, eshwɛ fioo ni amɛbaafo Yordan Faa lɛ kɛya Shiwoo Shikpɔŋ lɛ nɔ. Shi amɛtoigbele lɛ hewɔ lɛ, amɛnáaa amɛya.—4 Mo. 25:5, 9.\nBɔfo Paulo ŋma yɛ sane nɛɛ he akɛ: “Nibii nɛɛ ba amɛnɔ akɛ nɔkwɛmɔnii, ni aŋma enɛɛmɛi koni akɛbɔ wɔ mɛi ni yinɔ nɛɛ naagbee lɛ enina wɔ lɛ kɔkɔ.” (1 Kor. 10:7-11) Ŋwanejee ko bɛ he akɛ, Satan mii shɛ ehe waa akɛ Israelbii nɛɛ yafee esha ni yɔɔ hiɛdɔɔ ni no hewɔ lɛ, amɛnáaa amɛya Shiwoo Shikpɔŋ lɛ nɔ. Nakai nɔŋŋ ebaasumɔ waa ni hegbɛ ni wɔná akɛ wɔbaaya Nyɔŋmɔ jeŋ hee lɛ mli lɛ aŋmɛɛ wɔ. No hewɔ lɛ, nilee yɛ mli waa akɛ wɔbaabo kɔkɔ ni Paulo bɔ lɛ toi.\nTSƆNE KO NI EDU MƐI PII\nŊmɛnɛ lɛ, Satan ejie ehiɛ eka Kristofoi, ni ekɛ ŋaa gbɛi ni ekɛtsu nii yɛ blema ni ena akɛ amɛyeɔ omanye waa lɛ nɔŋŋ tsuɔ nii. Tamɔ bɔ ni wɔna kɛtsɔ hiɛ lɛ, ekɛ ajwamaŋbɔɔ ni du Israelbii lɛ. Ni yɛ wɔbei nɛɛ amli hu lɛ, ekã he ekɛ ajwamaŋbɔɔ miidu mɛi babaoo. Nɔ kome ni baanyɛ ahã efee mlɛo waa akɛ wɔbaayabɔ ajwamaŋ ji ponografi.\nAfii komɛi ni eho lɛ, kɛ́ mɔ ko miitao ekwɛ ponografi lɛ, ja ekolɛ etee he ko ni ajieɔ sini yɛ loo etee shwapo ko ni ahɔ̃ɔ ponografi woji yɛ ni eyahé eko. Efee mɛi pii hiɛgbele akɛ abaana amɛ ni amɛmiiya hei ni tamɔ nɛkɛ, ni eeenyɛ efee akɛ, enɛ hewɔ lɛ, amɛyaaa hei ni tamɔ nakai. Shi ŋmɛnɛ lɛ, ebɛ lɛ nakai. Mɔ ko baanyɛ akwɛ ponografi ni mɔ ko mɔ ko leee akɛ eekwɛ. Kɛ́ mɔ ko yɛ Intanɛt lɛ, ebaanyɛ ekwɛ ponografi yɛ enitsumɔhe loo yɛ etsɔne mli. Ni yɛ maji pii anɔ lɛ, mɛi baanyɛ akwɛ ponografi yɛ amɛshĩai amli ni ehe ehiaaa ni amɛjeɔ kpo po.\nShi jeee no pɛ. Ŋmɛnɛ lɛ, foŋ kɛ tablɛtii ahewɔ lɛ, ewaaa kwraa akɛ mɔ ko baakwɛ ponografi. Mɛi baanyɛ akwɛ ponografi be ni amɛta bɔs loo oketeke mli, loo be ni amɛnyiɛ gbɛ he kɛmiiya he ko.\nAkɛni ŋmɛnɛ lɛ, ewaaa kwraa akɛ mɔ ko baakwɛ ponografi ni ekɛtee hewɔ lɛ, eeye mɛi awui waa fe tsutsu lɛ. Mɛi pii ni kwɛɔ ponografi lɛ agbãla efite, amɛnuɔ he akɛ amɛhe tseee, ni amɛhenilee egbo loo eyiɔ amɛ. Nɔ ni fe fɛɛ lɛ, amɛsubaŋ gbonyo lɛ baanyɛ afite amɛ kɛ Nyɔŋmɔ teŋ naanyobɔɔ lɛ. No hewɔ lɛ, wɔbaanyɛ wɔkɛɛ kɛ nɔmimaa akɛ, ponografi yeɔ mɛi ni kwɛɔ lɛ awui. Bei pii lɛ, eheɔ be kplaŋŋ dani anyɛɔ afãa yibii gbohii ni jɛɔ ponografi kwɛmɔ mli kɛbaa lɛ ashishi kwraa, no ji kɛ́ ebaahi nakai feemɔ po.\nDromɔ naa lɛ, Yehowa baanyɛ abu wɔhe koni Satan tsɔne nɛɛ akadu wɔ. Shi ja ‘wɔbo lɛ toi kɛmɔ shi.’ (2 Mo. 19:5) Enɛ ji nɔ ni Israel hii ni wɔwie amɛhe lɛ eyafeee lɛ. Esa akɛ wɔyɔse akɛ, Nyɔŋmɔ miihi ponografi kwraa. Mɛni hewɔ wɔkɛɔ nakai?\nYEHOWA MIIHI PONOGRAFI—BO HU HII\nBo lɛ, susumɔ enɛ he okwɛ: Mlai ni Nyɔŋmɔ kɛhã blema Israelbii lɛ hã esoro amɛ kwraa yɛ amɛyinɔbii lɛ ahe. Mlai nɛɛ hãaa amɛkɛ amɛhe awo nibii gbohii ni yɔɔ nyaŋemɔ ni mɛi ni bɔle amɛ lɛ feɔ lɛ amli. Amɛfee tamɔ gbogbo ni bu amɛhe. (5 Mo. 4:6-8) Mlai nɛɛ hã anɔkwa sane ko fee faŋŋ. No ji, Yehowa miihi ajwamaŋbɔɔ.\nYehowa tsĩ nibii ni yɔɔ nyaŋemɔ ni maji ni bɔle Israel lɛ amli bii lɛ feɔ lɛ atã, kɛkɛ ni ekɛɛ Israelbii lɛ akɛ: “Nyɛkafea nibii ni afeɔ yɛ Kanaan shikpɔŋ lɛ nɔ, he ni mikɛ nyɛ yaa lɛ. . . . Shikpɔŋ lɛ he tseee, ni mikɛ toigbalamɔ baaba shikpɔŋ lɛ nɔ yɛ etɔmɔ lɛ hewɔ.” Kanaanbii lɛ ajeŋba ekpɔtɔ aahu akɛ, yɛ Yehowa, Israel Nyɔŋmɔ ni yɔɔ krɔŋkrɔŋ lɛ hiɛ lɛ, amɛbule shikpɔŋ ni amɛyɔɔ nɔ lɛ tete, ni amɛwo nɔ muji.—3 Mo. 18:3, 25.\nEyɛ mli akɛ Yehowa kpãtã Kanaanbii lɛ ahiɛ moŋ, shi loloolo lɛ, maji krokomɛi anɔ bii tee nɔ amɛbɔ ajwamaŋ. Nɔ ni fe afii 1,500 sɛɛ lɛ, Paulo ŋma wolo eyahã enyɛmimɛi Kristofoi lɛ, ni ewie yɛ maji ni amɛyɔɔ mli lɛ anɔ bii lɛ ahe akɛ, “Nɔ ko nɔ ko efeee amɛ hiɛgbele dɔŋŋ.” Moŋ lɛ, “amɛkɛ amɛhe woɔ jeŋba gbonyo ni efeee mɔ hiɛgbele mli, koni amɛkɛ amimyeli atsu muji nii srɔtoi fɛɛ.” (Efe. 4:17-19) Ŋmɛnɛ hu lɛ, mɛi pii kɛ amɛhe woɔ jeŋba gbonyo mli ni efeee amɛ hiɛgbele. Esa akɛ Yehowa tsuji afee nɔ fɛɛ nɔ ni amɛbaanyɛ koni amɛkakwɛ jeŋba sha nifeemɔi ni yaa nɔ yɛ jeŋ fɔŋ nɛɛ mli lɛ.\nPonografi gbeɔ Nyɔŋmɔ he guɔ waa. Mɛni hewɔ wɔkɛɔ nakai? Nyɔŋmɔ bɔ adesai tamɔ bɔ ni eyɔɔ lɛ, ni edro wɔ nyɛmɔ ni hãa wɔnaa kɛji nɔ ko sa loo esaaa. Akɛni Nyɔŋmɔ hiɛ kã shi hewɔ lɛ, ewo mlai yɛ bɔlɛnamɔ he. Eto ni nuu kɛ eŋa pɛ aná bɔlɛ koni amɛná miishɛɛ. (1 Mo. 1:26-28; Abɛi 5:18, 19) No hewɔ lɛ, kɛ́ mɔ ko fee ponografi loo ewo mɛi hewalɛ ni amɛkwɛ lɛ, etsɔɔ akɛ, ebuuu Nyɔŋmɔ mlai kɛ shishitoo mlai ni kɔɔ jeŋba he lɛ kwraa. Anɔkwa, mɛi ni feɔ nakai lɛ miigbe Yehowa he guɔ, ni ebaagbala amɛtoi yɛ nɔ ni amɛfeɔ lɛ hewɔ.—Rom. 1:24-27.\nNi mɛi ni jeɔ gbɛ amɛkaneɔ ponografi woji loo amɛkwɛɔ ponografi lɛ hu? Mɛi komɛi nuɔ he akɛ kɛ́ amɛkwɛ ponografi kɛjie amɛhiɛtserɛ lɛ, tɔmɔ ko kwraa bɛ he. Shi yɛ anɔkwale mli lɛ, mɛi ni feɔ nakai lɛ miiye amɛmiibua mɛi ni ebuuu Yehowa mlai kɛ eshishitoo mlai lɛ, tsɛbelɛ jeee nakai susumɔ naa hewɔ ekolɛ amɛbɔi ponografi kwɛmɔ. Bɔ fɛɛ bɔ ni sane lɛ ji lɛ, eyɛ faŋŋ akɛ, esa akɛ mɛi fɛɛ ni jáa anɔkwa Nyɔŋmɔ lɛ ahi ponografi kwraa. Biblia lɛ kɛɔ akɛ: “Nyɛ mɛi ni nyɛsumɔɔ Yehowa, nyɛnyɛa efɔŋ.”—Lala 97:10.\nEbaanyɛ ewa kɛhã mɛi ni sumɔɔɔ ni amɛkwɛɔ ponografi lɛ po akɛ amɛbaatsi amɛhe kɛje he. Wɔyeee emuu, ni no hewɔ lɛ, ekolɛ wɔbaaná bɔlɛnamɔ henumɔi ni esaaa, ni ebaabi ni wɔwu wɔshi. Kɛfata he lɛ, wɔtsui ni yeee emuu lɛ baanyɛ alaka wɔ ni wɔnu he akɛ, tɔmɔ ko bɛ he akɛ wɔbaakwɛ ponografi. (Yer. 17:9) Kɛ̃lɛ, mɛi pii ni ebatsɔmɔ Kristofoi lɛ enyɛ eye ponografi kwɛmɔ nɔ kunim. No hewɔ lɛ, kɛ́ bo hu oowu ooshi ponografi kwɛmɔ lɛ, hemɔ oye akɛ obaanyɛ oye nɔ kunim. Naa ŋmalɛi komɛi ni baanyɛ aye abua bo koni Satan tsɔne ni ji ponografi lɛ akadu bo.\nKAAJWƐŊ NIBII NI KƆƆ JEŊBA SHA HE LƐ AHE\nTamɔ bɔ ni wɔna yɛ sane nɛɛ shishijee lɛ, Israelbii pii yanyiɛ akɔnɔi gbohii asɛɛ ni amɛhiɛ kpãtã. Nɔ ko ni tamɔ nakai baanyɛ anina wɔ hu. Yesu nyɛmi Yakobo bɔ wɔ kɔkɔ yɛ enɛ he. Ewie akɛ, ‘Mɔ fɛɛ mɔ lɛ, nɔ ni lɛ diɛŋtsɛ eshweɔ ni gbalaa lɛ lɛ ni lakaa lɛ.’ Kɛkɛ ni ekɛfata he akɛ: “No sɛɛ lɛ, nɔ ni ashweɔ lɛ, kɛ́ eŋɔ hɔ lɛ, efɔɔ esha.” (Yak. 1:14, 15) Kɛ́ mɔ ko hã akɔnɔ fɔŋ ko he shi yɛ etsui mli lɛ, ewaaa akɛ ebaafee esha. No hewɔ lɛ, kɛ́ nɔ ko ni kɔɔ jeŋba sha he ba wɔjwɛŋmɔ mli lɛ, esa akɛ wɔjie wɔjwɛŋmɔ yɛ nɔ. Esaaa akɛ wɔyaa nɔ wɔsusuɔ he.\nKɛ́ oyɔse akɛ ofɔɔ nibii ni kɔɔ jeŋba sha he lɛ ahe susumɔ lɛ, esa akɛ ofee nɔ ko yɛ he amrɔ nɔŋŋ. Yesu wie akɛ: “Kɛ́ onine loo onane tɔ̃tɔɔ onane lɛ, foo yɛ ohe oshɛ ofɔ̃. . . . Agbɛnɛ hu, kɛ́ ohiŋmɛi tɔ̃tɔɔ onane lɛ, fãa oshɛ ofɔ̃.” (Mat. 18:8, 9) Yesu wiemɔi nɛɛ kɔɔɔ wɔnine diɛŋtsɛ, wɔnane diɛŋtsɛ, loo wɔhiŋmɛi diɛŋtsɛ he. Moŋ lɛ, eji nɔkwɛmɔnɔ ni ekɛmiitsɔɔ wɔ akɛ, kɛ́ wɔna akɛ wɔfɔɔ nibii gbohii ahe susumɔ lɛ, esa akɛ wɔkwɛ nɔ hewɔ ni ebaa lɛ nakai, ni wɔfee tsakemɔi ni he hiaa lɛ oya nɔŋŋ. Mɛɛ gbɛ nɔ wɔbaanyɛ wɔkɛ ŋaawoo nɛɛ atsu nii kɛwu wɔshi ponografi?\nKɛ́ ona ponografi yɛ he ko lɛ, kaanu he akɛ ohe wa ni efeŋ bo nɔ ko. Jiemɔ ohiɛ kɛje jɛmɛ amrɔ nɔŋŋ. Gbee TV lɛ loo kɔmpiuta lɛ loo foŋ lɛ loo tablɛti lɛ oya nɔŋŋ, ni okɛ ojwɛŋmɔ ama nɔ ko kpakpa nɔ. Kɛ́ ofee nakai lɛ, akɔnɔi fɔji náŋ ojwɛŋmɔ nɔ hewalɛ, ni kɛ́ susumɔi gbohii ba ojwɛŋmɔ mli lɛ, ewaŋ akɛ obaajie.\nNI KƐ́ TSUTSU KO LƐ OKWƐƆ PONOGRAFI HU?\nEkolɛ bianɛ lɛ, okpa ponografi kwɛmɔ, shi eyɛ mli aahu lɛ, nɔ ni okwɛ be ko ni eho lɛ baa ojwɛŋmɔ mli. Mɛni esa akɛ ofee? Kɛ́ mɔ ko kwɛ loo ekane ponografi lɛ, nibii ni ena kɛ nibii ni ekane lɛ baanyɛ ahi ejwɛŋmɔ mli be kplaŋŋ. No hewɔ lɛ, yɛ be kɛ beiaŋ lɛ, ojwɛŋmɔ baanyɛ aya nibii nɛɛ anɔ trukaa, ni jeee ni oje gbɛ. Kɛ́ eba lɛ nakai lɛ, obaanyɛ onu he waa akɛ oshwɛ ofɔmɔ nii lɛ he. No hewɔ lɛ, hã ohiɛ ahi ohe nɔ akɛ nibii gbohii nɛɛ ni okwɛ be ko ni eho lɛ baanyɛ aba ojwɛŋmɔ mli trukaa, ni ofee klalo akɛ obaawu oshi.\nTswaa ofai shi waa akɛ, obaahã osusumɔi kɛ onifeemɔi asa Nyɔŋmɔ hiɛ. Kasemɔ bɔfo Paulo, ni bo hu ‘ogbála ogbɔmɔtso lɛ mai ni oye lɛ nyɔŋ.’ (1 Kor. 9:27) Kaahã akɔnɔi fɔji ye bo nyɔŋ. Moŋ lɛ, ‘tsakemɔ ohe kɛtsɔ ojwɛŋmɔ ni obaaya nɔ otsake lɛ nɔ, koni bo diɛŋtsɛ onyɛ oka okwɛ ni oyɔse nɔ ni ji Nyɔŋmɔ suɔmɔnaa nii kpakpa ni enáa he miishɛɛ ni hi kɛwula shi lɛ.’ (Rom. 12:2) Kaimɔ akɛ: Kɛ́ ohã osusumɔi kɛ onifeemɔi sa Nyɔŋmɔ hiɛ lɛ, otsui baanyɔ omli waa fe ni obaadi akɔnɔi fɔji asɛɛ.\nKɛ́ ohã osusumɔi kɛ onifeemɔi sa Nyɔŋmɔ hiɛ lɛ, otsui baanyɔ omli waa fe ni obaadi akɔnɔi fɔji asɛɛ\nBɔɔ mɔdɛŋ ni okpe ŋmalɛi komɛi owo oyitsoŋ. Ni kɛ́ susumɔi gbohii ba ojwɛŋmɔ mli lɛ, miamɔ ohiɛ ni osusu nakai ŋmalɛi lɛ ahe. Akɛ nɔkwɛmɔnɔ lɛ, ŋmalɛi komɛi tamɔ Lala 119:37; Yesaia 52:11; Mateo 5:28; Efesobii 5:3; Kolosebii 3:5; kɛ 1 Tesalonikabii 4:4-8 lɛ baahã ona ponografi tamɔ bɔ ni Yehowa naa lɛ lɛ, ni no baaye abua bo ni ona nɔ ni kɛ́ ofee lɛ, ebaasa ehiɛ.\nBei komɛi lɛ, akɔnɔ ni onáa akɛ okwɛ loo osusu nibii gbohii ahe lɛ mli baanyɛ awa aahu akɛ obaanu he akɛ, onyɛɛɛ ohe nɔ oye dɔŋŋ. Kɛ́ eba lɛ nakai lɛ, mɛni obaanyɛ ofee? Feemɔ nɔ ni Yesu fee lɛ pɛpɛɛpɛ. (1 Pet. 2:21) Be ni abaptisi Yesu lɛ, Satan ka lɛ shii abɔ. Shi mɛni Yesu fee? Ani eŋmɛɛ ehe ehã Satan? Dabi kwraa. Etsɛ ŋmalɛi ayisɛɛ shii abɔ, ni ekɛwu eshi Satan. Ewie akɛ: “Jee mihiɛ, Satan!,” kɛkɛ ni Satan shi lɛ. Kasemɔ Yesu; kaaŋmɛɛ ohe ohã Abonsam kɔkɔɔkɔ. (Mat. 4:1-11) Satan baaya nɔ etsɔ je lɛ nɔ ebɔ mɔdɛŋ akɛ ebaahã osusu nibii gbohii ahe, shi kaahã eye onɔ kunim. Obaanyɛ otsi ohe kwraa kɛje ponografi he. Yɛ Yehowa yelikɛbuamɔ naa lɛ, obaanyɛ oye henyɛlɔ nɛɛ nɔ kunim.\nSƆLEMƆ OHÃ YEHOWA NI OBO LƐ TOI\nYaa nɔ osɔle obi Yehowa ni eye ebua bo. Paulo wie akɛ: “Nyɛhãa Nyɔŋmɔ alea nyɛnibimɔi lɛ; ni Nyɔŋmɔ toiŋjɔlɛ ni fe niiashishinumɔi fɛɛ lɛ baatsɔ Kristo Yesu nɔ abu nyɛtsuii kɛ nyɛjwɛŋmɔi ahe.” (Fip. 4:6, 7) Nyɔŋmɔ toiŋjɔlɛ lɛ baanyɛ aye abua bo ni oya nɔ owu oshi efɔŋ. Kɛ́ otsi obɛŋkɛ Yehowa lɛ, ‘ebaatsi ebɛŋkɛ bo.’—Yak. 4:8.\nKɛ́ wɔhã wekukpaa ni yɔɔ wɔ kɛ Yehowa, ni ji Jeŋ Muu Fɛɛ Nɔyelɔ lɛ teŋ lɛ mli wa lɛ, Satan tsɔnei lɛ eko kwraa nyɛŋ adu wɔ. Yesu wie akɛ: “Je lɛ nɔyelɔ lɛ miiba, ni ebɛ hewalɛ ko yɛ minɔ.” (Yoh. 14:30) Mɛni hewɔ Yesu nyɛ ewie kɛ nɔmimaa akɛ Satan bɛ hewalɛ ko yɛ enɔ lɛ? Sane ko ni ewie be ko lɛ hãa wɔnaa nɔ hewɔ. Ewie akɛ: “Mɔ ni tsu mi lɛ kɛ mi yɛ; eshiko mikome, ejaakɛ mifeɔ nɔ ni sa ehiɛ be fɛɛ be.” (Yoh. 8:29) Kɛ́ bo hu ofee nibii ni sa Yehowa hiɛ lɛ, eshiŋ bo kɔkɔɔkɔ. Tsi ohe kwraa kɛje ponografi he, ni Satan náŋ hewalɛ ko kwraa yɛ onɔ!\n‘Nyɛkwɛa Jogbaŋŋ Ni Mɔ Ko Akaŋɔ Nyɛ Nom’!\nFãamɔ Susumɔi Fɛɛ Ni Teɔ Shi Ewoɔ Nyɔŋmɔ Nilee Lɛ Oshwie!\nKɛ́ Ohao Lɛ Okɛ Ohiɛ Afɔ̃ Yehowa Nɔ\nYe Obua Mɛi Ni Ehao Lɛ\nAnyɛ Akane Blema Wolokpo Ko\nNiŋmaa Woji ni afee yɛ henɔi srɔtoi amli ni obaanyɛ oŋɔ eko BUU-MƆƆ—NIKASEMƆ NƆ June 2019\nTswaa Ni Obo Toi Nibii ni atswaa aboɔ toi ni obaanyɛ oŋɔ eko BUU-MƆƆ—NIKASEMƆ NƆ June 2019\nBUU-MƆƆ—NIKASEMƆ NƆ June 2019


No Mli Lɛ Mitsui Gbaa Minaa Waa—Miye Jeŋba Gbonyo Ni Hãa Mifeɔ Yiwalɛ Nii Lɛ Nɔ\nKANEMƆ YƐ Abkhaz Abua Afrikaans Albania Amharic Arabic Armenia Azerbaijani Baoule Belize Kriol Bicol Bislama Blɔfo Boulou Bulgaria Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Chol Cibemba Croatia Czech Dangme Denmark Dutch Efik Estonia Ewe Faroese Fiji Finland Fon French Ga Georgia Germany Gun Haitian Creole Hausa Hebri Hela Hiligaynon Hindi Hungary Iban Iceland Igbo Iloko Indonesia Isoko Italia Japan Javanese Kabuverdianu Kannada Kazakh Kekchi Kikamba Kikaonde Kikuyu Kiluba Kinyarwanda Kirghiz Kirundi Korea Kwanyama Latvia Lingala Lithuania Macedonia Malagasy Malay Malayalam Malta Mambwe-Lungu Maya Mongolia Moore Myanmar Nahuatl (Huasteca) Nahuatl (Northern Puebla) Nepali Norway Nzema Okpe Oromo Ossetia Pangasinan Papiamento (Curaçao) Persia Poland Portugal (Portugal) Portuguese (Brazil) Quechua (Cuzco) Quichua (Imbabura) Rarotongan Romania Romany (Macedonia) Romany (Macedonia) Cyrillic Russia Sango Sepedi Serbia (Roma) Serbian (Cyrillic) Sesotho (Lesotho) Setswana Seychelles Creole Shona Sidama Sinhala Slovak Slovenia Solomon Islands Pidgin Spania Sunda Swahili Sweden Tagalog Tamil Tarascan Tatar Telugu Thailand Tigrinya Tiv Tojolabal Tsonga Turkey Twi Tzotzil Uighur (Cyrillic) Ukrain Urdu Urhobo Uzbek Vietnam Welsh Xhosa Yoruba Zulu\n“No Mli Lɛ Mitsui Gbaa Minaa Waa”\nMɔ ni gba ji Cristóbal Díaz\nBe Ni Afɔ Lɛ: 1975\nMɔ Ni Eji Tsutsu: Etsui gbaa enaa waa; awo lɛ tsuŋ dã\nAfɔ mi yɛ San Juan Chancalaito, eji maŋ bibioo ko yɛ Mexico maŋtiase ni atsɛɔ lɛ Chiapas lɛ mli. Miweku lɛ jɛ Cholbii lɛ ateŋ, amɛji Maya shikwɛɛbii. Mifɔlɔi fɔ bii 12, ni miji enumɔ nɔ. Be ni miji gbekɛ lɛ, Yehowa Odasefoi kɛ mi, kɛ minyɛmimɛi lɛ kase Biblia lɛ. Mɔbɔ sane ji akɛ, be ni midaa lɛ, mikɛ nibii ni atsɔɔ mi yɛ Biblia mli lɛ tsuuu nii.\nBe ni miye afii 13 lɛ, mibɔi juu, ni mikɛ tsofai hu bɔi nitsumɔ yɛ gbɛ ni esaaa nɔ. Nakai afi lɛ mli nɔŋŋ lɛ, mishi shĩa ni mitsɔ kobɔlɔ. Be ni miye afii 16 lɛ, mibɔi nitsumɔ yɛ wii ŋmɔ ko mli. Mihi jɛmɛ aaafee afi, kɛkɛ ni gbi gbɛkɛ ko ni wɔkɛ wii babaoo ko ewo lɛlɛ mli kɛmiifã gbɛ lɛ, trukaa lɛ, hii komɛi ni hiɛ tui ni amɛ hu amɛhɔɔ wii lɛ batutua wɔ. Amɛbɔi tui tswaramɔ, shi mitsɛ̃ miwo faa lɛ mli, ni miyajekpo yɛ faa lɛ naa he ko shɔŋŋ. No sɛɛ lɛ, mijo foi kɛtee United States.\nBe ni miyɔɔ United States lɛ mitee nɔ mihɔɔ tsofai ni akɛtsuɔ nii yɛ gbɛ ni esaaa nɔ nɛɛ, ni no hã miná naagbai pii. Be ni miye afii 19 lɛ, miyaju, ni mika akɛ magbe gbɔmɔ, no hewɔ lɛ awo mi tsuŋ. Mikɛ kuu ko yabɔ yɛ tsuŋwoohe lɛ ni mifee yiwalɛ nibii krokomɛi hu. Enɛ hewɔ lɛ, akɛ mi tee tsuŋwoohe kroko yɛ Lewisburg, ni yɔɔ Pennsylvania lɛ, ni hebuu ni yɔɔ jɛmɛ lɛ mli wa.\nBe ni miyɔɔ tsuŋwoohe yɛ Lewisburg lɛ, mijeŋba bafite kwraa. Akɛni no mli lɛ, kuu ko tatuu yɛ mihe momo hewɔ lɛ, mikɛ nakai kuu lɛ nɔŋŋ yabɔ yɛ jɛmɛ. Mibɔi yiwalɛ nifeemɔ fe tsutsu lɛ po, mikɛ mɛi nɔɔ basabasa. Be ko lɛ, mikuu lɛ kɛ kuu kroko nɔ waa yɛ tsuŋwoohe lɛ. Wɔnɔ gbeyeigbeyei, wɔkɛ tsei kɛ dadei fɛɛ nɔ. Nɔ ni blɔfo tsɛɔ lɛ tear gas lɛ ji nɔ ni tsuŋwoohe nɔkwɛlɔi lɛ nyɛ amɛkɛkpata wɔ. Enɛ sɛɛ lɛ, tsuŋwoohe nɔkwɛlɔi lɛ kɛ mi yafata mɛi ni hiɛ yɔɔ laŋlaŋ lɛ ahe. No mli lɛ mitsui gbaa minaa waa, ni miwieɔ wiemɔi sha hu. Miyiɔ mɛi kɛkɛ. Anɔkwa, minyaa he waa. Mishwaaa mihe yɛ jeŋba gbonyo nɛɛ he.\nBƆ NI BIBLIA LƐ TSAKE MISHIHILƐ\nBe ni miyɔɔ mɛi ni hiɛ yɔɔ laŋlaŋ lɛ ateŋ lɛ, ekpakpa ko dani ahãa mijeɔ kpo, no hewɔ lɛ, mibɔi Biblia lɛ kanemɔ koni mikɛtsi jenamɔ lɛ yisɛɛ. Sɛɛ mli lɛ, bulɔ lɛ eko hã mi wolo ni ji, Obaanyɛ Ohi Shi Kɛya Naanɔ yɛ Paradeiso yɛ Shikpɔŋ Nɔ lɛ eko. * Be ni mikaneɔ Biblia kasemɔ wolo nɛɛ, mikai nibii ni Odasefoi lɛ tsɔɔ mi be ni miji gbekɛ lɛ ateŋ babaoo. Enɛ hã misusu bɔ ni yiwalɛ nifeemɔ ni mikɛ mihe woɔ mli lɛ ehã mijeŋba ekpɔtɔ kwraa lɛ he. Misusu miweku lɛ hu he. Akɛni no mli lɛ, minyɛmimɛi yei enyɔ ebatsɔmɔ Yehowa Odasefoi hewɔ lɛ, mikɛɛ mihe akɛ, ‘Amɛbaahi shi kɛya naa.’ No sɛɛ lɛ, mibi mihe akɛ, ‘Mɛni tsĩɔ minaa mɔ?’ Nakai beiaŋ ni mikpɛ miyiŋ akɛ mafee tsakemɔi.\nShi mina akɛ, dani manyɛ matsake lɛ ehe baahia ni aye abua mi. No hewɔ lɛ, klɛŋklɛŋ lɛ, misɔle mihã Yehowa Nyɔŋmɔ ni mikpa lɛ fai ni eye ebua mi. No sɛɛ lɛ, miŋma wolo kɛmaje Yehowa odasefoi anitsumɔhe nine ni yɔɔ United States lɛ, ni mibi koni akɛ mi abakase Biblia lɛ. Nitsumɔhe nine lɛ to gbɛjianɔ koni asafo ko ni bɛŋkɛ kɛ mi akase nii lɛ. Nakai beiaŋ lɛ, aŋmɛɛɛ gbɛ ni mɛi ni jeee miwekumɛi abasara mi, no hewɔ lɛ, Odasefonyo ko ni yɔɔ asafo lɛ mli lɛ ŋmaa mi wolo kɛwoɔ mi hewalɛ, ni emajeɔ mi Biblia kasemɔ woji hu, enɛ hã shwelɛ ni miná akɛ mafee tsakemɔi lɛ mli bawa waa.\nMifee tsakemɔ wulu ko, no ji, mikpɛ miyiŋ akɛ mashi kuu ni mikɛbɔ afii babaoo lɛ. No mli lɛ, mikɛ mikuu lɛ hiɛnyiɛlɔ lɛ yɛ tsuŋwoohe kome, no hewɔ lɛ, be ko ni wɔmiijie wɔhiɛtserɛ lɛ miyana lɛ ni mikɛɛ lɛ akɛ, miitao matsɔ Yehowa Odasefonyo. Naakpɛɛ sane ji akɛ, ekɛɛ mi akɛ: “Kɛ́ hiɛdɔɔ sane owieɔ lɛ, mibɛ he naagba ko. Minyɛŋ matsĩ onaa akɛ okaja Nyɔŋmɔ. Shi kɛ́ kuu nɛɛ ní otaoɔ oshi lɛ kɛkɛ lɛ hewɔ ni okɛɔ nakai lɛ, no lɛ bo diɛŋtsɛ ole nɔ ni wɔbaafee bo.”\nAfii enyɔ sɛɛ lɛ, mɛi ni kwɛɔ wɔnɔ lɛ na akɛ misubaŋ etsake kwraa. No hewɔ lɛ, amɛkɛ mi ye jogbaŋŋ. Akɛ nɔkwɛmɔnɔ lɛ, kɛ́ bulɔi lɛ kɛ mi miije kpo koni miyaju mihe lɛ amɛwooo mi handkɔf dɔŋŋ. Amɛteŋ mɔ kome po wo mi hewalɛ ni miya nɔ mifee tsakemɔ lɛ. Anɔkwa, be ni shwɛ afi ni abaajie mi lɛ, akɛ mi tee tsuŋwoohe kroko, shi hebuu ni yɔɔ jɛmɛ lɛ mli waaa tsɔ, ni ebɛŋkɛ tsuŋwoohe wulu lɛ. Yɛ afi 2004, be ni mihi tsuŋwoohe lɛ afii nyɔŋmɔ lɛ, ajie mi ni akɛ mi wo gboklɛfoi abɔs mli kɛtee Mexico.\nBe ni mishɛ Mexico nɔŋŋ lɛ, mitao Yehowa Odasefoi a-Maŋtsɛyeli Asa. Miwo gboklɛfoi atade kɛtee klɛŋklɛŋ kpeei ni mitee lɛ, ejaakɛ no mli lɛ, no ji atade kpakpa ni miyɔɔ. Mihesaamɔ nɛɛ fɛɛ sɛɛ lɛ, Odasefoi lɛ here mi hiɛmɛɛ. Bɔ ni amɛjie mlihilɛ kpo amɛtsɔɔ mi lɛ hã minu he akɛ miyɛ anɔkwa Kristofoi ateŋ. (Yohane 13:35) Be ni akpa kpeei lɛ nɔŋŋ lɛ, asafoŋ onukpai lɛ to gbɛjianɔ koni mɔ ko kɛ mi abɔi Biblia lɛ kasemɔ. No sɛɛ afi, yɛ September 3, 2005 lɛ, abaptisi mi akɛ Yehowa Odasefonyo.\nYɛ January 2007 mli lɛ, mikɛ mihe wo be fɛɛ sɔɔmɔ lɛ mli, no ji, mikɛ ŋmɛlɛtswaa 70 tsɔɔ mɛi Biblia mli anɔkwalei lɛ daa nyɔɔŋ. Yɛ afi 2011 lɛ mli lɛ, mitee Biblia Skul Kɛhã Nyɛmimɛi Hii Oshijafoi lɛ eko (amrɔ nɛɛ atsɛɔ lɛ Skul Kɛhã Maŋtsɛyeli Sane Kpakpa Jajelɔi). Skul nɛɛ ye ebua mi koni manyɛ matsu misɔ̃i ahe nii yɛ asafo lɛ mli.\nAmrɔ nɛɛ mitsɔɔ mɛi bɔ ni akɛ mɛi hiɔ shi yɛ toiŋjɔlɛ mli, ni enɛ hãa mimiishɛɔ mihe waa\nYɛ afi 2013 mli lɛ, mikpee Pilar, miŋa ni misumɔɔ waa lɛ. Kɛ́ migba lɛ nibii komɛi ni mifee be ko ni eho lɛ, ekɛ ŋmɔlɔ kɛɔ akɛ, “miheee miyeee.” Kɛjɛ be ni mitsake nɛɛ, mifeko nibii gbohii ni kulɛ mifeɔ lɛ eko. Mikɛ miŋa fɛɛ heɔ yeɔ akɛ, mɔ ni mitsɔ ŋmɛnɛ lɛ yeɔ odase akɛ Biblia lɛ yɛ hewalɛ ni ekɛtsakeɔ mɛi.—Romabii 12:2.\nBƆ NI MINÁ HE SƐƐ\nMinuɔ he akɛ Yesu wiemɔi ni yɔɔ Luka 19:10 lɛ kɔɔ mihe. Ewie yɛ jɛmɛ akɛ: ‘Miba nɔ ni elaaje lɛ taomɔ kɛ eyiwalaheremɔ.’ Amrɔ nɛɛ minuuu he akɛ milaaje. Agbɛnɛ hu, miyeee mɛi awui dɔŋŋ. Biblia lɛ ewa mi waa, amrɔ nɛɛ miná hiɛnɔkamɔ kpakpa, toiŋjɔlɛ yɛ mi kɛ mɛi ateŋ, ni nɔ ni fe fɛɛ lɛ, wekukpaa kpakpa yɛ mi kɛ Yehowa, ni ji mi-Bɔlɔ lɛ teŋ.\n^ kk. 13 Yehowa Odasefoi ji mɛi ni fee wolo nɛɛ, shi amrɔ nɛɛ akpa kalamɔ. Wolo titri ni amɛkɛ mɛi kaseɔ amrɔ nɛɛ ji, Mɛni Wɔbaanyɛ Wɔkase Kɛjɛ Biblia Lɛ Mli?\nBiblia Lɛ Tsakeɔ Mɛi Toiŋjɔlɛ kɛ Miishɛɛ\nNo Mli Lɛ Mitsui Gbaa Minaa Waa\nMishihilɛ mli Miiwo Wu Kwraa


A Nu Yesu Ngɛ Getsemane Abɔɔ ɔ Mi | Baiblo Mi Ní Kasemi Kɛ Ha Jokuɛwi\nNÍ KASEMI 88\nYesu kɛ bɔfo ɔmɛ nyɛɛ kɛ gu Kedron Dɔgba a mi kɛ ya Oliv Yoku ɔ nɔ nyɔ mi. Jamɛ a be ɔ mi ɔ, ngmlɛ nyɔngma kɛ enyɔ be, nɛ nyɔhiɔ ɔ wa. Benɛ a ya su Getsemane abɔɔ ɔ mi ɔ, Yesu de mɛ ke: “Nyɛɛ hi hiɛ ɔ, nɛ nyɛɛ hi hwɔɔe.” Kɛkɛ nɛ Yesu ya e hɛ mi bɔɔ ngɛ abɔɔ ɔ mi, nɛ e kpla si. Yesu hao wawɛɛ, nɛ e sɔle nɛ e de Yehowa ke: “Ha nɛ nɔ́ nɛ o suɔ ɔ nɛ ba mi.” Kɛkɛ nɛ Yehowa tsɔ bɔfo ko kɛ ya Yesu ngɔ, nɛ bɔfo ɔ wo lɛ he wami. Benɛ Yesu kpale kɛ ba e kaseli ɔmɛ a ngɔ ɔ, e na kaa kaseli etɛ ɔmɛ tsuo hwɔ mahe. E de mɛ ke: ‘Nyɛɛ te si! Tsa pi be nɛ e sa kaa nyɛɛ hwɔ mahe ji nɛ ɔ! Be su nɛ a maa ngɔ mi kɛ ha ye he nyɛli ɔmɛ.’\nBe bɔɔ se ɔ, Yudas nyɛɛ nihi fuu a hɛ mi kɛ ba abɔɔ ɔ mi, nɛ a hɛɛ klaatehi kɛ tso kpotihi. Yudas le kaa e maa na Yesu ngɛ lejɛ ɔ ejakaa Yesu kɛ mɛ ya abɔɔ nɛ ɔ si abɔ. Yudas de ta buli ɔmɛ ke e maa tsɔɔ mɛ nɔ nɛ ji Yesu ɔ. E ya Yesu ngɔ tɛ̃ɛ, nɛ e de Yesu ke: ‘Tsɔɔlɔ, mo he manye,’ kɛkɛ nɛ e fĩɔ e nya he. Yesu bi lɛ ke: ‘Yudas, lɔ ɔ o fĩɔ ye nya he konɛ o kɛ tsɔɔ ye se blɔ lo?’\nYesu ya da ni ɔmɛ a hɛ mi, nɛ e bi mɛ ke: “Mɛnɔ nyɛ ngɛ hlae?” A de lɛ ke: ‘Yesu nɛ je Nazarɛt ɔ.’ Kɛkɛ nɛ Yesu ha mɛ heto ke: ‘Imi ji Yesu.’ Ni ɔmɛ gbee senyasenya, nɛ a ya nɔ si. Yesu kpale bi ni ɔmɛ ke: “Mɛnɔ nyɛ ngɛ hlae?” A kpale de lɛ ke: ‘Yesu nɛ je Nazarɛt ɔ.’ Yesu ha mɛ heto ke: ‘I de nyɛ ke imi ji Yesu. Nyɛɛ ngmɛɛ nyumu nɛ ɔmɛ a he nɛ a ho.’\nBenɛ Petro na nɔ́ nɛ ngɛ nɔ yae ɔ, e hia klaate, nɛ e po Malko tue. Malko ji osɔfo nɔkɔtɔma a tsɔlɔ. Se Yesu pɛtɛ Malko tue he, nɛ e tsa lɛ. Kɛkɛ nɛ Yesu de Petro ke: ‘Ngɔɔ klaate ɔ kɛ wo e kpo ɔ mi. Ke o hia klaate ngɛ nihi a nɔ ɔ, o ma gbo ngɛ klaate nya.’ Ni ɔmɛ nu Yesu, nɛ a fĩ e nine, nɛ kaseli ɔmɛ tu fo kɛ je. Kɛkɛ nɛ a ngɔ lɛ kɛ ya ha Anas, nɛ ji osɔfo nɔkɔtɔma a. Anas bi Yesu sanehi fuu, nɛ e ha nɛ a kɛ lɛ ho Kayafa, nɛ ji Osɔfo Nɔkɔtɔma Pe Kulaa a we ɔ mi ya. Se jamɛ a be ɔ, mɛni ba Yesu bɔfo ɔmɛ a nɔ?\n“Nyɛ maa na amanehlu ngɛ je ɔ mi, se nyɛɛ pee kã! I ye je ɔ nɔ kunimi.”—Yohane 16:33\nSane bimihi: Mɛni ya nɔ ngɛ Getsemane abɔɔ ɔ mi? Mɛni o ma nyɛ maa kase ngɛ nɔ́ nɛ Yesu pee jamɛ a nyɔ mi ɔ mi?\nMateo 26:36-57; Maako 14:32-50; Luka 22:39-54; Yohane 18:1-14, 19-24\nMɛni he je nɛ Yesu sɔle ke: “Je amanehlu kplu nɛ ɔ kɛ ho” ɔ? Anɛ e ngɛ gbenɔ nɛ e ma gbo kɛ kpɔ adesahi ɔ nya fo tue lo?\nYuda Tsɔɔ Kristo Se Blɔ, Nɛ A Nu Lɛ\nE ngɛ mi kaa nyɔ mi kpɛti nɛ nɔ́ nɛ ɔ ya nɔ mohu lɛɛ, se Yuda nyɛ nɛ e yo Yesu.


Nyɛɛ Je Suɔmi Mi Kɛ Dla Nyɛ Kpɛti Sanehi | Kase\nNyɛɛ Je Suɔmi Mi Kɛ Dla Nyɛ Kpɛti Sanehi\n‘Nyɛɛ Ya Je Ma Amɛ Tsuo A Ngɔ, Nɛ Nyɛɛ Pee Mɛ Ye Kaseli’\nMɛni Blɔ Nɔ O Guɔ Kɛ Mwɔɔ O Yi Mi Kpɔ Ngɛ Mo Nitsɛ O Sanehi A He?\nAnɛ Loloolo ɔ, Baiblo ɔ Ngɛ O Si Himi Tsakee Lo?\nMo Ná Níhi Nɛ Yehowa Haa Wɔ ɔ He Se Kɛ Pi Si\nHwɔɔmi Mɔ—Nɔ́ Nɛ A Maa Kase | May 2016\nKANE NGƐ Afrikaans Aukan Baoule Batak (Karo) Batak (Toba) Biak Bislama Cakchiquel Cambodian Chitonga Chokwe Chol Cibemba Cinyanja Dangme Drehu English Ewe Fon French Ga Garifuna Greenlandic Haitian Creole Hmong (White) Iban Italian Javanese Kabiye Karen (S'gaw) Kazakh Kikaonde Kikongo Kiluba Kimbundu Kisi Kisonge Kongo Krio Kwangali Kwanyama Lamba Laotian Lingala Lunda Luvale Maltese Mam Mambwe-Lungu Mauritian Creole Mazatec (Huautla) Mixe Mizo Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndonga Ngabere Ngangela Nias Nyaneka Nzema Otetela Pidgin (Cameroon) Portuguese Quechua (Ancash) Quechua (Ayacucho) Quechua (Cuzco) Quichua (Imbabura) Saramaccan Sepedi Sesotho (Lesotho) Setswana Seychelles Creole Silozi Spania Swahili (Congo) Swati Tahitian Tlapanec Tojolabal Totonac Tshiluba Tsonga Tzeltal Umbundu Uruund Venda Wallisian Wayuunaiki Welsh Xhosa Zulu\n“Nyɛɛ kɛ nyɛmimɛ nɛ hi si ngɛ he jɔmi mi.”—MARKO 9:50.\nLAHI: 39, 35\nMɛni ga Yesu wo nɛ maa ye bua wɔ konɛ waa je suɔmi mi kɛ dla waa kɛ nihi wa kpɛti sanehi?\nKe Kristofo no ko ngɛ e juɛmi pee kaa e ma dla e kɛ nihi a kpɛti sanehi ɔ, mɛni sanehi lɛ e sa kaa e bi e he?\nMɛni blɔ nɔ wa maa gu konɛ waa ngɔ blɔ etɛ nɛ a tsɔɔ ngɛ Mateo 18:15-17 ɔ kɛ dla waa kɛ nihi wa kpɛti pɛ komɛ?\n1, 2. Mɛni nyagbahi nɛ ni komɛ kɛ kpe nɛ a tu he munyu ngɛ Mose Kekleekle Womi ɔ mi, nɛ mɛni he je nɛ enɛ ɔ he hia wɔ ɔ?\nANƐ o susu sanehi nɛ ya nɔ ngɛ ni komɛ a kpɛti nɛ Baiblo ɔ tu he munyu ɔ a he hyɛ lo? Ngɛ Mose Kekleekle Womi ɔ sisije ɔ, wa kase kaa Kain gbe Habel (1 Mose 4:3-8); Lamek gbe niheyo ko, ejakaa niheyo ɔ fia lɛ nɔ́ (1 Mose 4:23); Abraham to hyɛli ɔmɛ kɛ Lot to hyɛli ɔmɛ pɛ (1 Mose 13:5-7); Hagar susu kaa e nɔ kuɔ pe Sara, enɛ ɔ he ɔ, Sara mi mi fu Abraham (1 Mose 16:3-6); Ishmael kɛ nɔ ko nɔ ko yi, nɛ nɔ tsuaa nɔ sume e sane.—1 Mose 16:12.\n2 Mɛni he je nɛ Baiblo ɔ tu sane nɛ ɔmɛ a he munyu ɔ? Ejakaa wa ma nyɛ maa kase nɔ́ ko ngɛ mi. Jamɛatsɛmɛ ɔmɛ yi mluku kaa bɔ nɛ wɔ hu wa yi mluku ɔ, nɛ nyagbahi nɛ a kɛ kpe ɔ ngɛ kaa nyagbahi nɛ wɔ hu waa kɛ kpeɔ ɔ. Ke waa kɛ nyagbahi nɛ a kɛ kpe ɔ eko kpe ɔ, wa ma nyɛ maa kase a ti ni nɛmɛ nɛ pee nɔ hyɛmi nɔ́ kpakpa a, nɛ wa be ni nɛmɛ nɛ a pee we nɔ hyɛmi nɔ́ kpakpa a kasee. (Roma Bi 15:4) Lɔ ɔ maa ye bua wɔ nɛ waa kɛ nihi ma nyɛ maa hi si ngɛ tue mi jɔmi mi.\n3 Ngɛ munyu nɛ ɔ nɛ wa ngɛ kasee ɔ mi ɔ, wa maa na nɔ́ he je nɛ ke sane ko ba waa kɛ nihi wa kpɛti ɔ, e sa kaa wa dla, kɛ blɔhi a nɔ nɛ wa ma nyɛ maa gu kɛ pee jã. Jehanɛ se hu ɔ, wa maa kase Baiblo sisi tomi mlaa komɛ nɛ a he hia nɛ maa ye bua wɔ kɛ dla waa kɛ nihi wa kpɛti sanehi konɛ huɛ bɔmi kpakpa nɛ hi waa kɛ Yehowa kɛ ni kpahi wa kpɛti.\nNƆ́ HE JE NƐ E HE HIA KAA MAWU SƆMƆLI NƐ DLA A KPƐTI SANEHI\n4. Mɛni su lɛ pɔ he ngɛ je ɔ mi, nɛ mɛni je mi kɛ ba?\n4 Satan ji nɔ titli nɛ ha nɛ mi gbami kɛ pɛ ngɛ adesahi a kpɛti ɔ nɛ. Mɛni he je nɛ wa deɔ jã a? Satan tsɔɔ ngɛ Eden abɔɔ ɔ mi kaa nɔ fɛɛ nɔ ma nyɛ maa mwɔ e yi mi kpɔ ngɛ kpakpa kɛ yayami he. E tsɔɔ kaa e sa nɛ nɔ fɛɛ nɔ nɛ pee jã konɛ e je e he kɛ je Mawu sisi. (1 Mose 3:1-5) Se mwɔnɛ ɔ, ke wa hyɛ níhi nɛ ngɛ nɔ yae ngɛ je ɔ mi ɔ, waa naa kaa haomihi mohu nɛ je jã peemi mi kɛ ba. Nihi fuu susu kaa mɛ nitsɛmɛ a ngɛ he blɔ nɛ a mwɔɔ a yi mi kpɔ ngɛ kpakpa kɛ yayami he. A woɔ a he nɔ, a foɔ mɛ pɛ a nɔ́ mi, nɛ a kɛ nihi siɔ koli. Ke juɛmi nɛ a maa pee ɔ maa ye ni kpahi awi po ɔ, e si we mɛ kpu. Su nɛ ɔmɛ kɛ pɛ baa. Baiblo ɔ kaiɔ wɔ kaa ke wa mi mi fuɔ mlamlaamla a, wa maa wo pɛ, nɛ lɔ ɔ ma ha nɛ wa maa pee yayamihi fuu.—Abɛ 29:22.\n5. Mɛni blɔ nɔ Yesu tsɔɔ kaa nihi nɛ a gu kɛ dla a kɛ ni kpahi a kpɛti sanehi?\n5 Ngɛ munyuhi nɛ Yesu tu ngɛ e Yoku ɔ Nɔ Fiɛɛmi ɔ mi ɔ, e tsɔɔ e kaseli ɔmɛ kaa a kɛ nihi nɛ hi si ngɛ tue mi jɔmi mi, ke lɔ ɔ ma ha nɛ a sisi mɛ po. Kaa nɔ hyɛmi nɔ́ ɔ, e de mɛ ke a mi mi nɛ jɔ ha nihi, nɛ a kɛ nihi nɛ hi si ngɛ tue mi jɔmi mi. E tsɔɔ mɛ kaa e sɛ nɛ a ná nihi a he abofu, nɛ ke sane ko ba a kɛ nihi a kpɛti ɔ, a dla mla, nɛ́ a suɔ a he nyɛli hulɔ.—Mateo 5:5, 9, 22, 25, 44.\n6, 7. (a) Mɛni he je nɛ e he hia kaa ke sane ko ngɛ waa kɛ nɔ ko wa kpɛti ɔ, e sa nɛ wa dla mla a? (b) Mɛni sanehi lɛ e sa kaa Yehowa we bi tsuo nɛ a bi a he?\n6 Mwɔnɛ ɔ, wa jaa Yehowa kɛ guu sɔlemi nɛ wa sɔleɔ haa lɛ, kɛ fiɛɛmi kɛ asafo mi kpehi nɛ wa yaa a nɔ. Ke wa dla we waa kɛ wa nyɛmimɛ wa kpɛti ɔ, Yehowa bua be jami nɛ wa jaa lɛ ɔ he jɔe. (Marko 11:25) Ke wa suɔ nɛ waa pee Yehowa huɛmɛ ɔ, e sa nɛ waa ngɔ nihi nɛ a tɔ̃ɔ wa nɔ ɔ, a tɔmihi kɛ pa mɛ.—Kane Luka 11:4; Efeso Bi 4:32.\nAnɛ o ngɔɔ nyɛmimɛ a tɔmihi kɛ paa mɛ mla lo?\n7 Yehowa suɔ kaa e sɔmɔli tsuo nɛ a ngɔ nihi a tɔmi kɛ pa mɛ, nɛ a kɛ nihi nɛ hi si ngɛ tue mi jɔmi mi. Wa ma nyɛ ma bi wa he ke: ‘Anɛ i ngɔɔ ye nyɛmimɛ a tɔmihi kɛ paa mɛ mla lo? Anɛ ke i ngɛ a kasa mi ɔ, ye bua jɔɔ lo?’ Ke o na kaa e he hia nɛ o ngɔ nihi a tɔmihi kɛ pa mɛ pe bɔ nɛ o peeɔ amlɔ nɛ ɔ, moo sɔle konɛ o de Yehowa nɛ e ye bua mo. Ke wa jeɔ he si bami mi nɛ wa sɔleɔ kaa wa hiɔwe Tsɛ ɔ nɛ ye bua wɔ ɔ, e maa pee jã.—1 Yohane 5:14, 15.\nKE NƆ KO TƆ̃ O NƆ Ɔ, ANƐ O MA NYƐ MA MA O HƐ KƐ FƆ NƆ LO?\n8, 9. Ke nɔ ko tɔ̃ wa nɔ ɔ, mɛni e sa kaa waa pee?\n8 Wɔ tsuo wa yi mluku. Enɛ ɔ he ɔ, wa ma nyɛ maa hyɛ blɔ kaa nihi maa tu munyu aloo a maa pee nɔ́ ko nɛ maa dɔ wɔ. (Fiɛlɔ 7:20; Mateo 18:7) Ke e ba jã a, kɛ o maa pee o ní ha kɛɛ? Wa ma nyɛ maa kase nɔ́ ko nɛ he hia kɛ je níhi a si kpami nɛ nyɛɛ se nɛ ɔ mi: Nyɛmiyo ko fɔ nyɛminyumu enyɔ komɛ ngɛ he nya buami ko sisi. Se nyɛminyumu ɔ kake bua jɔɛ bɔ nɛ nyɛmiyo ɔ plɛ kɛ fɔ mɛ ha a he. Benɛ nyɛmiyo ɔ je ɔ, nyɛminyumu ɔ nɛ e mi mi fu ɔ bɔni nyɛmiyo ɔ he munyu yaya tumi. Se nyɛminyumu kaketsɛ ɔ kai nyɛminyumu ɔ nɛ e mi mi fu ɔ kaa nyɛmiyo ɔ kɛ haomihi fuu kpe, se ngɛ kulaa se ɔ, e ngɛ Yehowa sɔmɔe ngɛ anɔkuale mi jeha 40 sɔuu ji nɛ ɔ. E le wawɛɛ kaa pi nɛ nyɛmiyo ɔ je blɔ kaa e ma tɔ̃ nyɛminyumu ɔ nɔ. Kɛ nyɛminyumu ɔ nɛ e mi mi fu ɔ pee e ní ha kɛɛ? E de ke, “Nɔ́ nɛ o de ɔ da.” Kɛkɛ nɛ e je e juɛmi ngɛ nɔ́ nɛ ba a nɔ.\n9 Mɛni wa kaseɔ ngɛ níhi a si kpami nɛ ɔ mi? Ke nɔ ko tɔ̃ wa nɔ ɔ, wa ma nyɛ maa pee wa ní ngɛ blɔ slɔɔtohi a nɔ. Nɔ nɛ ngɛ suɔmi ɔ ngɔɔ nihi a tɔmihi kɛ paa mɛ. (Kane Abɛ 10:12; 1 Petro 4:8.) ‘Ke nɔ ko tɔ̃ wa nɔ nɛ wa pui mi ɔ,’ Yehowa bua jɔɔ wawɛɛ. (Abɛ 19:11; Fiɛlɔ 7:9) Enɛ ɔ he ɔ, be fɛɛ be nɛ nɔ ko ma de nɔ́ ko aloo e maa pee nɔ́ ko nɛ maa dɔ mo ɔ, mo bi o he ke: ‘Anɛ ma nyɛ ma ma ye hɛ kɛ fɔ tɔmi nɛ ɔ nɔ lo? Anɛ e he hia kaa ma ya nɔ nɛ ma susu nɔ́ nɛ ɔ he lo?’\n10. (a) Sisije ɔ, kɛ nyɛmiyo ko pee e ní ngɛ munyuhi nɛ nihi tu kɛ si lɛ ɔ he ha kɛɛ? (b) Mɛni Ngmami ɔ mi munyu nɛ ye bua nyɛmiyo ɔ nɛ e kɛ nihi hi si ngɛ tue mi jɔmi mi?\n10 Ke nɔ ko tu wa he munyu yaya a, eko ɔ, e he maa wa ha wɔ kaa wa ma ma wa hɛ kɛ fɔ nɔ. Mo susu nɔ́ nɛ ba nyɛmiyo ko nɛ wa ma tsɛ lɛ ke Lucy ɔ nɔ ɔ he nɛ o hyɛ. E ji daa blɔ gbalɔ. Nyɛmimɛ komɛ tu munyu kɛ si lɛ kaa e fiɛɛmi ní tsumi ɔ nui tso, nɛ e kɛ e be hu tsu we ní saminya. E dɔ lɛ wawɛɛ nitsɛ nɛ e ya bi ga womi kɛ je nyɛmimɛ nyumuhi nɛ a wa ngɛ Mawu jami mi ɔ a ngɔ. Mɛni je mi kɛ ba? E tsɔɔ kaa a kɛ Baiblo ɔ ye bua lɛ nɛ e susuu we munyuhi nɛ nihi tuɔ kɛ siɔ lɛ ɔ he tsɔ, mohu ɔ, e kɛ e juɛmi maa Yehowa susumi nɔ wawɛɛ. Benɛ e kane Mateo 6:1-4 ɔ, e nɔ gbagba te. (Kane.) Ngmami ɔ ha nɛ e kai kaa nɔ́ nɛ he hia pe kulaa ji, nɛ e ma ha nɛ Yehowa bua maa jɔ. Enɛ ɔ he ɔ, e maa e hɛ kɛ fɔɔ munyuhi nɛ nihi tuɔ kɛ siɔ lɛ ɔ nɔ. Amlɔ nɛ ɔ, ke nihi tu munyu kɛ si lɛ ngɛ e fiɛɛmi ní tsumi ɔ he po ɔ, e bua jɔɔ, ejakaa e le kaa e ngɛ mɔde bɔe wawɛɛ kaa e maa sa Yehowa hɛ mi.\nKE O NYƐ WE NƐ O MA O HƐ KƐ FƆ TƆMI KO NƆ\n11, 12. (a) Ke Kristofo no ko na kaa e ‘nyɛmi kɛ lɛ ngɛ sane ko ɔ,’ kɛ e sa kaa e pee e ní ha kɛɛ? (b) Mɛni wa ma nyɛ maa kase ngɛ bɔ nɛ Abraham plɛ kɛ tsu pɛ ko he ní ha a mi? (Moo hyɛ foni nɛ ngɛ ní kasemi ɔ sisije ɔ.)\n11 “Wɔ tsuo wa pɔɔ tɔmi peemi babauu.” (Yakobo 3:2) Ngɔɔ lɛ kaa o tu munyu ko aloo o pee nɔ́ ko nɛ e gba nyɛmi ko nya. Mɛni e sa kaa o pee? Yesu tsɔɔ kaa “ke o kɛ o nike ní ba bɔ sami la tɛ ɔ hɛ mi, nɛ o kai ngɛ lejɛ ɔ kaa o nyɛmi kɛ mo ngɛ sane ko ɔ, si o nike ní ɔ ngɛ lejɛ ɔ, ngɛ bɔ sami la tɛ ɔ hɛ mi. Yaa esɔ, nɛ o kɛ o nyɛmi ɔ ya kpata lolo, konɛ o kpale kɛ ba nɛ o kɛ o nike ní ɔ nɛ ba ha Mawu.” (Mateo 5:23, 24) Enɛ ɔ tsɔɔ kaa o kɛ o nyɛmi ɔ nɛ ya tu. Ke o ya a, oti nɛ e sa kaa o kɛ ma o hɛ mi ji kaa o kɛ lɛ yaa kpata. E sa nɛ o kplɛɛ o tɔmi nɔ. E sɛ nɛ o pia lɛ. Tue mi jɔmi nɛ maa hi waa kɛ wa nyɛmimɛ wa kpɛti ɔ ji nɔ́ nɛ he hia wawɛɛ.\nOti nɛ e sa kaa wa kɛ ma wa hɛ mi ji kaa waa kɛ wa nyɛmimɛ ma kpata\n12 Ke níhi a sisi numi bɛ ɔ, Baiblo ɔ tsɔɔ nɔ́ nɛ Mawu sɔmɔli ma nyɛ maa pee konɛ tue mi jɔmi nɛ hi a kpɛti daa. Kaa nɔ hyɛmi nɔ́ ɔ, Abraham kɛ e nyɛminyumu bi Lot tsuo ngɛ tohi fuu. Akɛnɛ zugba a kpi mɛ he je ɔ, Abraham to hyɛli ɔmɛ kɛ Lot to hyɛli ɔmɛ bɔni pɛmi. Abraham suɔ nɛ tue mi jɔmi nɛ hi a kpɛti, enɛ ɔ he ɔ, e ngmɛ Lot blɔ nɛ e hla zugba kpakpa a. (1 Mose 13:1, 2, 5-9) Enɛ ɔ ji nɔ hyɛmi nɔ́ kpakpa kɛ ha wɔ! Anɛ Abraham mi mi jɔmi ɔ ha nɛ e he fĩ lɛ lo? Ohoo. Benɛ Abraham pee jã pɛ nɛ Yehowa wo lɛ si kaa e maa jɔɔ lɛ, nɛ e ma ná ní fuu pe níhi nɛ laa lɛ ɔ. (1 Mose 13:14-17) Mɛni wa kaseɔ ngɛ mi? Ke wa jeɔ suɔmi mi nɛ wa dlaa waa kɛ nihi wa kpɛti sanehi nɛ níhi bɔ wɔ po ɔ, Yehowa maa jɔɔ wɔ. —Hyɛ nyagbe ningma.\n13. Kɛ nyɛminyumu ko nɛ e ji kpe sisi ní tsumi ko nɔ hyɛlɔ ɔ pee e ní ngɛ munyu nɛ nɔ ko ha lɛ ɔ he ha kɛɛ, nɛ mɛni wa ma nyɛ maa kase ngɛ e nɔ hyɛmi nɔ́ ɔ mi?\n13 Mo susu wa mwɔnɛmwɔnɛ ɔ be mi nɔ hyɛmi nɔ́ ko he nɛ o hyɛ. Nyɛminyumu ko nɛ a hla lɛ lingmi nɛ ɔ kaa e hyɛ ní tsumi ko nɔ ngɛ kpokpa nɔ kpe ko sisi ɔ tsɛ nyɛminyumu kpa ko ngɛ tɛlifoo nɔ nɛ e bi lɛ kaa e ma nyɛ ma ba ye bua lɛ lo. Akɛnɛ jamɛ a nyɛminyumu ɔ mi mi fu nɔ nɛ jinɛ be ko nɛ be ɔ, lɛ nɛ e hyɛɛ jamɛ a ní tsumi ɔ nɔ he je ɔ, e ha nyɛminyumu ehe nɛ ɔ munyu, kɛkɛ nɛ e kɛ tɛlifoo ɔ fɔ nɔ. Nyɛminyumu ehe ɔ mi mi fu we, se e nyɛ we nɛ e ma e hɛ kɛ fɔ sane ɔ nɔ. Ngmlɛfia kake se ɔ, e kpale tsɛ nyɛminyumu ɔ nɛ e de lɛ kaa ke e maa hi ɔ, e maa suɔ nɛ a kpe nɛ a sɛɛ ní. Ngɛ otsi nɛ nyɛɛ se ɔ mi ɔ, mɛ ni enyɔ ɔmɛ a kpe ngɛ Matsɛ Yemi Asa a nɔ. A sɔle ha Yehowa, nɛ a kɛ ngmlɛfia kake sɛɛ ní. Nyɛminyumu ɔ tsɔɔ nɔ́ nɛ ba ngɛ e kɛ nyɛminyumu ɔ nɛ be ko nɛ be ɔ, lɛ nɛ e hyɛɛ ní tsumi ɔ nɔ a kpɛti. Nyɛminyumu ehe ɔ je mi mi jɔmi mi nɛ e bu lɛ tue, nɛ a susu ngmami komɛ nɛ maa ye bua mɛ ɔ a he. Enɛ ɔ ha nɛ tue mi jɔmi ba a kpɛti nɛ a pee kake kɛ tsu ní ngɛ kpokpa nɔ kpe ɔ sisi. Nyɛminyumu ɔ bua jɔ kaa nyɛminyumu ehe ɔ kɛ lɛ tu munyu ngɛ mi mi jɔmi kɛ suɔmi mi.\nANƐ E SA KAA O YA BƆ ASAFO MI NIKƆTƆMA AMƐ LO?\n14, 15. (a) Mɛni be e sa kaa waa kɛ ga womi nɛ ngɛ Mateo 18:15-17 ɔ nɛ tsu ní? (b) Mɛni blɔ etɛ lɛ Yesu tsɔɔ kaa waa gu nɔ kɛ dla waa kɛ nihi wa kpɛti sanehi, nɛ ke o maa pee jã a, mɛni e sa kaa o kɛ ma o hɛ mi?\n14 Sanehi fuu ngɛ nɛ ke e ba Kristofohi enyɔ a kpɛti ɔ, mɛ ni enyɔ ɔmɛ pɛ a ma nyɛ ma tsu he ní, nɛ e sa kaa a pee jã hulɔ. Se be komɛ ɔ, e hí peemi jã. Kaa bɔ nɛ Mateo 18:15-17 ɔ tsɔɔ, sane komɛ ngɛ nɛ eko ɔ, e ma bi nɛ ni kpahi nɛ a ye bua mɛ. (Kane.) “Yayami” nɛ Yesu wo nɔ ta ngɛ ngmami nɛ ɔ mi ɔ kɔ we sane tsɔwitsɔwi nɛ baa Kristofohi a kpɛti ɔ he. Kɛ wa plɛ kɛ le kɛɛ? Yesu tsɔɔ kaa ke nɔ ɔ kɛ yayami peelɔ ɔ pɛ ya tu, nɛ e nui sisi, odasehi hu ba mi, nɛ e nui sisi, nɛ asafo mi nikɔtɔmahi hu ba mi, nɛ loloolo ɔ, e nui sisi ɔ, a bu yayami peelɔ ɔ “kaa wɔ jalɔ, loo tó tsulɔ.” Mwɔnɛ ɔ, enɛ ɔ maa tsɔɔ kaa e sa nɛ a fie yayami peelɔ ɔ kɛ je asafo ɔ mi. “Yayami” ɔ ma nyɛ maa pee ojo fiami aloo nɔ he guɛ gbemi. Se gba puɛmi, nyumu kɛ nyumu aloo yo kɛ yo a bɔmi nami, hemi kɛ yemi kuami, aloo wɔ jami piɛɛ we yayami nɛ ɔmɛ a he. Yayamihi kaa jã a lɛɛ, e sa nɛ asafo mi nikɔtɔmahi nɛ a tsu he ní.\nEko ɔ, e he maa hia nɛ o kɛ o nyɛmi ɔ nɛ ya tu pe si kake konɛ tue mi jɔmi nɛ ba (Hyɛ kuku 15)\n15 Yesu wo wɔ ga nɛ ɔ, ejakaa e suɔ nɛ waa je suɔmi mi kɛ ye bua wa nyɛmi ɔ. (Mateo 18:12-14) Mɛni blɔ nɔ wa ma nyɛ maa gu konɛ waa ngɔ ga womi nɛ ɔ kɛ tsu ní? (1) E sa nɛ wɔ pɛ wa nyɛ nɛ waa bɔ mɔde nɛ waa kɛ wa nyɛmi ɔ nɛ ya kpata. Eko ɔ, e he maa hia nɛ waa ya e ngɔ si abɔ nɛ waa kɛ lɛ nɛ ya tu. Se ke wa pee jã nɛ loloolo ɔ, tue mi jɔmi bɛ ɔ, mɛni e sa kaa waa pee? (2) E sa kaa waa kɛ nɔ ko nɛ e le sane ɔ he nɔ́ ko, aloo nɔ ko nɛ e ma nyɛ maa tsɔɔ kaa wa nyɛmi ɔ tɔ̃ wa nɔ niinɛ nɛ ya wa nyɛmi ɔ ngɔ. Ke níhi a sisi numi ba a, kɛkɛ “nyɛmi pee nyɛmi.” Se ja o kɛ o nyɛmi ɔ ya tu si abɔ nɛ tue mi jɔmi bɛ loko e sa kaa (3) o ya bɔ asafo mi nikɔtɔma amɛ amaniɛ.\n16. Mɛni tsɔɔ kaa e hi nɛ suɔmi hu ngɛ mi kaa waa kɛ Yesu ga womi ɔ ma tsu ní?\n16 Behi fuu ɔ, e he hia we kaa wa maa gu blɔ etɛ nɛ a tsɔɔ ngɛ Mateo 18:15-17 ɔ tsuo nɔ. A ngɛ wɔ he wami woe kaa waa pee jã. Mɛni he je nɛ wa deɔ jã a? Ejakaa behi fuu ɔ, yayami peelɔ ɔ naa kaa e tɔ̃ nɛ e dlaa nɔ́ nɛ e pee nɛ dɛ ɔ. Lɔ ɔ he ɔ, e he be hiae nɛ a fie lɛ kɛ je asafo ɔ mi. Lɔ ɔ se ɔ, e sa nɛ nɔ nɛ a tɔ̃ e nɔ ɔ, nɛ ngɔ nɔ ɔ tɔmi kɛ pa lɛ konɛ tue mi jɔmi nɛ ba. Enɛ ɔ ha nɛ wa na kaa ngɛ ga nɛ Yesu wo ɔ nya a, e sɛ nɛ wa ya bɔ asafo mi nikɔtɔma amɛ amaniɛ mla. Ja wa gu blɔ kake kɛ blɔ enyɔ ɔ nɔ nɛ e hí, nɛ wa ngɛ nɔ mi mami niinɛ kaa nɔ ɔ ye wɔ sane yaya loko e sa kaa wa ya bɔ asafo mi nikɔtɔma amɛ amaniɛ.\n17. Ke wa “hla tue mi jɔmi” ɔ, mɛni jɔɔmihi lɛ wa ma ná?\n17 Akɛnɛ wa yi mluku he je ɔ, wa maa ya nɔ ma tɔ̃ nihi a nɔ. Kaselɔ Yakobo ngma ke: “Ke nɔ ko tɔ̃ we ngɛ munyu tumi mi ɔ, lɛɛ nɔmlɔ nɛ hi kɛ pi si ji lɛ, nɛ e ma nyɛ maa ye e nɔmlɔ tso ɔ tsuo nɔ hulɔ.” (Yakobo 3:2) Loko wa ma nyɛ ma dla waa kɛ nihi wa kpɛti sanehi ɔ, e he hia nɛ waa bɔ mɔde nɛ wa ‘hla tue mi jɔmi, nɛ waa nyɛɛ se.’ (La 34:14) Ke wa yaa nɔ nɛ wa dlaa waa kɛ wa nyɛmimɛ wa kpɛti ɔ, huɛ bɔmi kpakpa kɛ kake peemi maa hi waa kɛ mɛ wa kpɛti daa. (La 133:1-3) Nɔ́ nɛ he hia pe kulaa a, huɛ bɔmi gbagbanii maa hi waa kɛ Yehowa nɛ ji “he jɔmi Mawu ɔ” hu wa kpɛti. (Roma Bi 15:33) Wa ma ná jɔɔmi nɛ ɔmɛ tsuo ke wa jeɔ suɔmi mi nɛ wa dlaa sanehi nɛ ngɛ waa kɛ nihi wa kpɛti ɔ.\n^  (kuku 12) Ni kpahi nɛ mɛ hu a tsu sanehi a he ní ngɛ tue mi jɔmi mi ji Yakob kɛ Esau (1 Mose 27:41-45; 33:1-11); Yosef kɛ e nyɛmimɛ ɔmɛ (1 Mose 45:1-15); Gideon kɛ Efraim bi ɔmɛ (Manyadali 8:1-3). Eko ɔ, o ma nyɛ ma susu Baiblo mi nɔ hyɛmi ní kpahi hu a he.\nOjo fiami: Nɛ́ nɔ ko maa sisi nɔ ko loo e maa mlɔɔ nɔ ko kɛ yi mi tomi kaa e nine maa su nɔ́ ko nɛ he jua wa aloo mlaa nya he blɔ ko nɔ\nNɔ he guɛ gbemi: Nɛ́ nɔ ko ma de nɔ́ yaya ko aloo nɔ́ ko nɛ be mi ngɛ nɔ ko he konɛ e kɛ puɛ nɔ ɔ biɛ\nHWƆƆMI MƆ—NƆ́ NƐ A MAA KASE May 2016


Eha Epapa kɛ Yehowa Ná Miishɛɛ | Tsɔɔmɔ Obii lɛ Anii\nKANEMƆ YƐ Abkhaz Abui Acholi Afrikaans Ahanta Ajië Albania Altai Alur Amharic Arabic Armenia Assamese Aukan Aymara Azerbaijani Azerbaijani (Cyrillic) Bambara Baoule Bashkir Basque Bassa (Cameroon) Bassa (Liberia) Batak (Karo) Batak (Simalungun) Batak (Toba) Bengali Biak Bicol Bislama Bissau Guinean Creole Boulou Bulgaria Bété Cakchiquel (Western) Cambodia Catalan Cebuano Chavacano Chichewa Chinese Mandarin (Simplified) Chinese Mandarin (Traditional) Chitonga Chitonga (Malawi) Chitonga (Zimbabwe) Chitumbuka Chokwe Chol Chuabo Cibemba Cinamwanga Cinyanja Croatia Czech Dangme Dayak Ngaju Denmark Digor Douala Drehu Dusun Dutch Edo Efik Emberá (Catío) English (Blɔfo) Esan Estonia Ewe Faroese Fiji Finland Fon Frafra French Ga Galician Garifuna Georgia Germany Gitonga Greenland Guarani Guarani (Bolivia) Guerze Gujarat Gun Guna Haitian Creole Hausa Hebri Hela Herero Hiligaynon Hindi Hiri Motu Hmong (White) Huastec Hungary Iban Ibanag Ibinda Iceland Igbo Iloko Indonesia Ireland Isoko Italia Japan Javanese Kabyle Kannada Karen (S'gaw) Kazakh Kekchi Khana Kikamba Kikaonde Kikongo Kikuyu Kiluba Kimbundu Kinyarwanda Kipende Kirghiz Kiribati Kirundi Kisi Kongo Korea Kpelle Krio Kurdish Kurmanji (Caucasus) Kurdish Kurmanji (Cyrillic) Kwangali Kwanyama Kyangonde Lamba Latvia Lenje Lhukonzo Lingala Lithuania Lomwe Low German Luganda Lugbara Lunda Luo Luvale Macedonia Macua Malagasy Malay Malayalam Malta Mam Mambwe-Lungu Mandjak Maninkakan (Eastern) Mapudungun Marathi Marshallese Mauritia Creole Maya Mazahua Mazatec (Huautla) Mende Mixe Mixtec (Guerrero) Mixtec (Huajuapan) Mizo Mongolia Moore Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Navajo Ndau Ndebele Ndebele (Zimbabwe) Ndonga Nengone Nepali Ngabere Nias Nicobarese Nigerian Pidgin Niue Norway Nyungwe Nzema Ossetia Otetela Otomi (Mezquital Valley) Pangasinan Papiamento (Aruba) Papiamento (Curaçao) Pemon Pennsylvania German Piaroa Pidgin (Cameroon) Poland Portugal Pular Punjabi Punjabi (Shahmukhi) Páez Quechua (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Quichua (Imbabura) Quichua (Pastaza) Quichua (Santiago del Estero) Rapa Nui Romania Romany (Bulgaria) Romany (Eastern Slovakia) Romany (Macedonia) Romany (Macedonia) Cyrillic Romany (Northern Greece) Romany (Southern Greece) Runyankore Russia Rutoro Samoa Sangir Sango Saramacca Sarnami Sena Sepedi Serbia Serbia (Roma) Sesotho (Lesotho) Setswana Seychelles Creole Shona Sidama Silozi Sinhala Slovak Slovenia Soli Solomon Islands Pidgin Somali Spania Sranantongo Sunda Susu Swahili Swati Sweden Tagalog Tahiti Tajiki Tamil Tandroy Tankarana Tarahumara (Central) Tarascan Tatar Telugu Tetun Dili Thailand Tiv Tlapanec Toba Tojolabal Tok Pisin Tonga Toraja Totonac Tshiluba Tshwa Tsonga Turkey Turkmen Turkmen (Cyrillic) Tuvinia Twi Tzeltal Tzotzil Uighur (Cyrillic) Ukrain Umbundu Urdu Urhobo Uzbek Valencian Venda Vezo Vietnam Wallis Waray-Waray Wayuunaiki Welsh Wichi Wolaita Xhosa Xârâcùù Yoruba Zapotec (Isthmus) Zapotec (Lachiguiri) Zulu\nMɛni Yefta woɔ Yehowa shi akɛ ebaafee lɛ?\nYefta shiwoo lɛ naa wa, shi ebiyoo lɛ tsu he nii\nOona oblayoo lɛ ni yɔɔ mfoniri lɛ mli lɛ?— Eji papa ko ni atsɛɔ lɛ Yefta lɛ biyoo. Biblia lɛ etsɔɔɔ wɔ egbɛ́i, shi wɔle akɛ eha epapa kɛ Yehowa ná miishɛɛ. Ha wɔkase lɛ kɛ epapa Yefta he nii.\nYefta ji gbɔmɔ kpakpa. Ehe be kɛtsɔɔ ebiyoo lɛ Yehowa he nii babaoo. Ehe wa, ni eji hiɛnyiɛlɔ kpakpa hu. No hewɔ lɛ Israelbii lɛ kɛɛ lɛ akɛ enyiɛ amɛhiɛ ni amɛkɛ amɛhenyɛlɔi lɛ ayanɔ.\nYefta sɔle ni Nyɔŋmɔ aye abua lɛ koni eye kunim. Yefta wo Yehowa shi akɛ, kɛ́ eye kunim lɛ ekɛ mɔ klɛŋklɛŋ ni baajɛ eshĩa lɛ mli abakpee lɛ lɛ baaha lɛ. Nɛkɛ mɔ nɛɛ baahi Nyɔŋmɔ kpee-buu lɛ mli ni ebaasɔmɔ yɛ jɛmɛ ewala gbii abɔ fɛɛ. Yɛ Yefta beaŋ lɛ, he ni kpee-buu lɛ yɔɔ lɛ ji he ni ajaa Nyɔŋmɔ yɛ. Yefta ye kunim yɛ ta lɛ mli! Ani ole mɔ klɛŋklɛŋ ni je kpo yɛ eshĩa lɛ mli ebakpee lɛ beni eku esɛɛ eba lɛ?—\nHɛɛ, Yefta biyoo lɛ ni! Lɛ ji bi koome pɛ ni eyɔɔ, ni bianɛ lɛ esa akɛ ekɛ lɛ aya koni eyasɔmɔ yɛ kpee-buu lɛ mli. Enɛ ha Yefta ye awerɛho waa. Shi kaimɔ akɛ ewo Yehowa shi. Oya nɔŋŋ ni ebi lɛ kɛɛ lɛ akɛ: ‘Ataa, owo Yehowa shi, no hewɔ lɛ esa akɛ oye nɔ.’\nDaa afi lɛ, Yefta biyoo lɛ nanemɛi yasaraa lɛ\nYefta biyoo lɛ hu ye awerɛho waa. Enyɛŋ ebote gbalashihilɛ mli ni efɔ bii kɛ́ eesɔmɔ yɛ kpee-buu lɛ mli. Shi eesumɔ ni etsu epapa shiwoo lɛ he nii, ní eha Yehowa aná miishɛɛ. No he miihia lɛ kwraa fe gbalashihilɛ mli ni ebaabote loo bii ni ebaafɔ. No hewɔ lɛ, eshi shĩa ni eyahi kpee-buu lɛ mli ewala gbii abɔ fɛɛ.\nAni osusuɔ akɛ nɔ ni efee lɛ ha epapa kɛ Yehowa ná miishɛɛ?— Hɛɛ, eha amɛná miishɛɛ! Kɛ́ ofeɔ toiboo ni osumɔɔ Yehowa lɛ, obaanyɛ otsɔ tamɔ Yefta biyoo lɛ. Boo hu obaaha ofɔlɔi kɛ Yehowa aná miishɛɛ waa.\n1 Korintobii 7:37, 38\nNamɔ ji Yefta? Mɛni ewo Nyɔŋmɔ shi akɛ ebaafee?\nMɛni hewɔ ewa kɛha Yefta biyoo lɛ akɛ ebaatsu epapa shiwoo lɛ he nii lɛ?\nMɛni ji nɔ ni fe fɛɛ ni Yefta biyoo lɛ miisumɔ ni efee?\nTe ooofee tɛŋŋ otsɔ tamɔ Yefta biyoo lɛ?


Yohane Wolo Ni Ji Enyɔ Lɛ 1:1-13\nEyiŋ ni eto akɛ ebaayasara amɛ, kɛ ŋamɔ (12, 13)\n1 Wolo ni onukpa lɛ* kɛmiimaje awula ni ahala lɛ lɛ kɛ ebii lɛ, mɛi ni misumɔɔ yɛ anɔkwale mli lɛ, ni jeee mi pɛ shi mɛi fɛɛ hu ni ebale anɔkwale lɛ, 2 yɛ anɔkwale lɛ ni hiɔ wɔmli ni ekɛ wɔ baahi shi kɛya naanɔ lɛ hewɔ. 3 Dromɔ kɛ mɔbɔnalɛ kɛ toiŋjɔlɛ ni jɛ Nyɔŋmɔ, ni ji Tsɛ lɛ, ni ejɛ Yesu Kristo, ni ji Tsɛ lɛ Bi lɛ hu dɛŋ lɛ kɛ wɔ baahi shi yɛ anɔkwale kɛ suɔmɔ mli. 4 Miná miishɛɛ babaoo akɛ mina obii lɛ ateŋ mɛi komɛi nyiɛ yɛ anɔkwale lɛ mli,+ tamɔ bɔ ni Tsɛ lɛ wo wɔ kitã lɛ pɛpɛɛpɛ. 5 No hewɔ lɛ, agbɛnɛ, awula, jeee kitã hee mikpaa bo fai koni oye nɔ lɛ, shi kitã ni wɔná kɛjɛ shishijee akɛ wɔsumɔsumɔɔ wɔhe lɛ.+ 6 Ni enɛ ji suɔmɔ lɛ, akɛ wɔya nɔ wɔnyiɛ yɛ ekitãi lɛ anaa.+ Enɛ ji kitã lɛ, tamɔ bɔ ni nyɛnu kɛjɛ shishijee lɛ, no ji akɛ nyɛya nɔ nyɛnyiɛ yɛ suɔmɔ mli. 7 Ejaakɛ mɛi babaoo ni lakaa mɛi eba je lɛ mli,+ mɛi ni ejajeee amɛtsɔɔɔ akɛ Yesu Kristo ba yɛ heloo mli lɛ.+ Mɔ nɛ ji mɔ ni lakaa mɔ lɛ kɛ antikristo lɛ.+ 8 Nyɛkwɛa nyɛhe nɔ jogbaŋŋ, koni nibii ni wɔtsu nii wɔná lɛ akaŋmɛɛ nyɛ, shi moŋ nyɛná jweremɔnɔ muu lɛ fɛɛ.+ 9 Mɔ fɛɛ mɔ ni tɛkeɔ husu lɛ ni eyaaa nɔ ehiii Kristo lɛ tsɔɔmɔ lɛ mli lɛ, ebɛ Nyɔŋmɔ.+ Mɔ ni yaa nɔ ehiɔ nɛkɛ tsɔɔmɔ nɛɛ mli lɛ ji mɔ ni yɔɔ Tsɛ lɛ kɛ Bi lɛ fɛɛ.+ 10 Kɛ́ mɔ ko ba nyɛŋɔɔ ni ehiɛɛɛ nɛkɛ tsɔɔmɔ nɛɛ lɛ, nyɛkaherea lɛ kɛbaa nyɛshĩai amli,+ ni nyɛkaŋaa lɛ po. 11 Ejaakɛ mɔ ni ŋaa lɛ lɛ, ekɛ lɛ feɔ ekome yɛ enitsumɔi fɔji lɛ amli. 12 Miyɛ nibii pii ni maŋma nyɛ moŋ, shi misumɔɔɔ akɛ mikɛ wolo kɛ iŋki ŋmaa, moŋ lɛ mihiɛ kã nɔ akɛ maba nyɛŋɔɔ ni mikɛ nyɛ abawie hiɛ kɛ hiɛ, koni nyɛmiishɛɛ lɛ ayi obɔ. 13 Onyɛmi yoo ni ahala lɛ lɛ bii lɛ miiŋa bo.\n^ Loo “asafoŋ onukpa lɛ.”


Adebɔɔ Haa Aleɔ Nyɔŋmɔ Hiɛkalɔ Lɛ | Nikasemɔ\n“Nuŋtsɔ [Yehowa], bo ji mɔ ni sa akɛ oŋɔ anunyam . . . lɛ, ejaakɛ bo obɔ nii fɛɛ.”—KPOJ. 4:11.\nMɛni esa akɛ wɔfee koni wɔnyɛ wɔkumɔ apasa tsɔɔmɔi ni tamɔ “mɔji wuji” lɛ?\nMɛɛ gbɛ nɔ adebɔɔ nibii haa wɔnaa hewalɛ kɛ nilee ni Nyɔŋmɔ yɔɔ lɛ?\nTe fɔlɔi aaafee tɛŋŋ amɛye amɛbua amɛbii koni amɛná hemɔkɛyeli babaoo yɛ Yehowa mli?\n1. Mɛni esa akɛ wɔfee koni wɔhiɛ hemɔkɛyeli ni mli wa ni wɔyɔɔ lɛ mli?\nMƐI babaoo kɛɔ akɛ, nɔ ni amɛkɛ amɛhiŋmɛii naa lɛ pɛ amɛheɔ amɛyeɔ. Shi Biblia lɛ kɛɔ akɛ, “Nyɔŋmɔ lɛ, mɔ ko enako lɛ pɛŋ.” (Yoh. 1:18) Enɛ hewɔ lɛ, te wɔɔfee tɛŋŋ wɔye wɔbua mɛi ni tamɔ nɛkɛ ni amɛhe Yehowa amɛye lɛ? Ni wɔ hu, te wɔɔfee tɛŋŋ wɔhiɛ hemɔkɛyeli ni mli wa ni wɔyɔɔ yɛ Yehowa, ni ji “Nyɔŋmɔ ni anaaa lɛ” mli lɛ mli lɛ? (Kol. 1:15) Nɔ klɛŋklɛŋ ni esa akɛ wɔfee ji, ni wɔyɔse tsɔɔmɔi ni ehà anɔkwale ni kɔɔ Yehowa he lɛ nɔ lɛ. Kɛkɛ lɛ, wɔtsɔ Biblia lɛ nɔ wɔkumɔ susumɔ fɛɛ susumɔ ni “woɔ ehe nɔ eshiɔ Nyɔŋmɔ nilee lɛ.”—2 Kor. 10:4, 5.\n2, 3. Mɛɛ tsɔɔmɔi enyɔ komɛi haaa mɛi ale anɔkwale ni kɔɔ Nyɔŋmɔ he lɛ?\n2 Apasa tsɔɔmɔi ni ehe shi waa ni haaa mɛi ale anɔkwale ni kɔɔ Nyɔŋmɔ he lɛ ateŋ ekome ji sutsakemɔ tsɔɔmɔ lɛ. Nɛkɛ adesai atsɔɔmɔ nɛɛ teɔ shi ewoɔ Biblia lɛ, ni ehaaa mɛi aná hiɛnɔkamɔ. Kɛ́ wɔɔkɛɛ lɛ, nɔ ni sutsakemɔ tsɔɔmɔ lɛ tsɔɔ ji akɛ, abɔɔɔ adesai kɛ kooloi, amɛba kɛkɛ; ni tsɔɔ akɛ adesai leee yiŋtoo pɔtɛɛ hewɔ ni amɛyɔɔ shihilɛ mli.\n3 Kristendombii komɛi hu ni kɔɔ Biblia mli saji hiɛaŋhiɛaŋ lɛ tsɔɔ akɛ, jeŋ muu lɛ fɛɛ, ní shikpɔŋ lɛ kɛ enɔ bɔɔ nii fɛɛ fata he lɛ, eye afii akpei fioo komɛi pɛ. Nɛkɛ mɛi nɛɛ, ní ekolɛ amɛheɔ amɛyeɔ akɛ Biblia lɛ jɛ Nyɔŋmɔ ŋɔɔ lɛ kɛɔ akɛ Nyɔŋmɔ kɛ gbii ekpaa, ni eko fɛɛ eko heɔ ŋmɛlɛtswai 24 bɔ nɔ fɛɛ nɔ aaafee afii akpei fioo komɛi ni eho nɛ. Mɛi ni heɔ tsɔɔmɔ nɛɛ amɛyeɔ lɛ kpoɔ odaseyelii fɛɛ ni jeŋ shikpalɔi kɛhaa ni kɛ amɛtsɔɔmɔ lɛ eyaaa lɛ. Enɛ hewɔ lɛ, tsɔɔmɔ nɛɛ haa ewaa kɛhaa mɛi akɛ amɛaahe Biblia lɛ amɛye, ni ehaa efeɔ tamɔ nɔ ni nilee bɛ Biblia mli saji lɛ amli, ni amɛjaaa. Mɛi ni tsɔɔ tsɔɔmɔ nɛɛ haa wɔkaiɔ mɛi komɛi ni hi shi yɛ klɛŋklɛŋ afii 100 lɛ mli ni hiɛ dɔɔ yɛ Nyɔŋmɔ he moŋ, “shi jeee nilee naa” lɛ. (Rom. 10:2) Te wɔɔfee tɛŋŋ wɔkɛ Nyɔŋmɔ Wiemɔ lɛ atsu nii kɛkumɔ “mɔji wuji,” ni ji sutsakemɔ tsɔɔmɔ lɛ kɛ apasa tsɔɔmɔi krokomɛi lɛ? * Ja wɔ diɛŋtsɛ lɛ, wɔmia wɔhiɛ wɔná nibii ni Biblia lɛ tsɔɔ lɛ ahe anɔkwa nilee dani wɔbaanyɛ wɔfee enɛ.\nATSƆƆ ANƆKWA SAJI KƐ NIIAHESUSUMƆ NƆ ANÁA HEMƆKƐYELI\n4. Mɛni nɔ esa akɛ wɔtsɔ wɔná hemɔkɛyeli?\n4 Biblia lɛ woɔ wɔ hewalɛ ni wɔtao nilee tamɔ ataoɔ jwetri lɛ. (Abɛi 10:14) Yehowa miisumɔ ni wɔtsɔ anɔkwa saji kɛ niiahesusumɔ nɔ wɔhe lɛ wɔye, shi jeee adesai anilee loo jamɔŋ blemasaji. (Nyɛkanea Hebribii 11:1.) Shi dani wɔbaahe Nyɔŋmɔ nɔ wɔye lɛ, ja wɔná nɔmimaa akɛ Yehowa yɛ. (Nyɛkanea Hebribii 11:6.) Jeee nɔ ko ni wɔmiitao wɔhe wɔye kɛkɛ lɛ hewɔ wɔheɔ wɔyeɔ akɛ eyɛ lɛ, shi moŋ akɛni wɔpɛi anɔkwa saji lɛ amli ni wɔjwɛŋ amɛnɔ jogbaŋŋ lɛ hewɔ.—Rom. 12:1.\n5. Mɛni ji yiŋtoo kome hewɔ ni wɔbaanyɛ wɔná nɔmimaa akɛ Nyɔŋmɔ yɛ?\n5 Eyɛ mli akɛ wɔnaaa Nyɔŋmɔ moŋ, shi bɔfo Paulo tsɔɔ yiŋtoo kome hewɔ ni wɔbaanyɛ wɔná nɔmimaa akɛ Nyɔŋmɔ yɛ lɛ. Paulo ŋma yɛ Yehowa he akɛ: “Ehe nii ni anaaa ni ji enaanɔ hewalɛ kɛ nyɔŋmɔyeli lɛ fɛɛ lɛ, kɛjɛ jeŋbɔɔ mli beebe lɛ atsɔɔ enii ni efee lɛ anɔ ayɔseɔ ni anaa faŋŋ.” (Rom. 1:20) Te ooofee tɛŋŋ oye obua mɔ ko ni heee yeee akɛ Nyɔŋmɔ yɛ lɛ koni ehe nɔ ni Paulo kɛɛ nɛɛ eye lɛ? Obaanyɛ okɛ lɛ asusu adebɔɔ nibii ni nyiɛ sɛɛ nɛɛ ni haa anaa akɛ wɔ-Bɔlɔ lɛ yɛ hewalɛ kɛ nilee lɛ ahe.\nANAA NYƆŊMƆ HEWALƐ LƐ YƐ ADEBƆƆ MLI\n6, 7. Mɛɛ gbɛ nɔ anaa hewalɛ ni Yehowa yɔɔ lɛ yɛ adebɔɔ nibii enyɔ komɛi ni buɔ shikpɔŋ lɛ he lɛ amli?\n6 Anaa hewalɛ ni Yehowa yɔɔ lɛ yɛ nibii enyɔ komɛi ni efee ni buɔ wɔhe lɛ amli, nomɛi ji kɔɔyɔɔ kɛ stiili hewalɛ ni ebɔle shikpɔŋ lɛ. Akɛ nɔkwɛmɔnɔ lɛ, kɔɔyɔɔ ni ebɔle shikpɔŋ lɛ yeɔ ebuaa wɔ yɛ gbɛi babaoo nɔ fe kɔɔyɔɔ ni ehaa wɔnáa wɔmuɔ lɛ kɛkɛ. Tɛi wuji komɛi ni hoɔ kɛfoi yɛ ŋwɛiniiaŋ, ni kɛ́ eko tse ebagbee shikpɔŋ lɛ nɔ lɛ, ebaanyɛ efite nii waa. Shi bei pii lɛ, tɛi nɛɛ shɛɛɛ shikpɔŋ lɛ nɔ, ejaakɛ kɛ́ amɛbote kɔɔyɔɔ ni ebɔle shikpɔŋ nɛɛ he lɛ mli lɛ, amɛshãa. Kɛ́ eko miishã beni je ena lɛ, ekpɛlɛɔ tamɔ ŋulami ni etse yɛ ŋwɛiniiaŋ.\n7 Stiili hewalɛ ni ebɔle shikpɔŋ lɛ hu buɔ wɔhe. Nɛkɛ hewalɛ nɛɛ jɛɔ shikpɔŋ lɛ shishi tɔ̃ɔ. Dade ni esere etsɔ tamɔ ŋmɔtɔ ni mli edɔ ni yɛ shikpɔŋ lɛ shishi tɔ̃ɔ. Ni ŋmɔtɔ ni bɔleɔ ehe nɛɛ mli stiili hewalɛ lɛ jɛɔ ni ekpeleɔ shikpɔŋ lɛ kɛ ehewɔŋ fɛɛ kɛyaa ŋwɛiniiaŋ po. Nɛkɛ hewalɛ nɛɛ buɔ wɔhe kɛjɛɔ dɔlɛ ni baanyɛ aye mɔ awui ni jɛɔ hulu lɛ mli kɛbaa shikpɔŋ lɛ nɔ lɛ he. Jeee stiili hewalɛ nɛɛ kulɛ, dɔlɛ ni jɛɔ hulu lɛ mli lɛ baashã nɔ fɛɛ nɔ ni yɔɔ shikpɔŋ lɛ nɔ lɛ. Shi stiili hewalɛ nɛɛ saa dɔlɛ nɛɛ naa loo ehaa ekuɔ esɛɛ kɛyaa ŋwɛiniiaŋ ekoŋŋ. Anaa bɔ ni stiili hewalɛ nɛɛ tsuɔ nii ehaa lɛ yɛ kanei fɛfɛji ni kɛ́ je na lɛ amɛhoɔ yɛ kɔɔyɔɔ lɛ mli yɛ shikpɔŋ lɛ kooyi kɛ ewuoyi lɛ. Enɛ tsɔɔ faŋŋ akɛ Yehowa yɛ ‘hewalɛ kpele.’—Nyɛkanea Yesaia 40:26.\nANAA NYƆŊMƆ NILEE LƐ YƐ ADEBƆƆ MLI\n8, 9. Mɛɛ gbɛ nɔ gbɛjianɔ ni Yehowa eto ni ekɛbaa wala yi lɛ haa anaa akɛ ele nii?\n8 Wɔnaa Yehowa nilee lɛ yɛ gbɛjianɔ ni eto koni ekɛbaa wala yi yɛ shikpɔŋ nɔ lɛ mli. Ŋɔɔ lɛ akɛ oyɛ maŋ ko ni atswa gbogbo awo he kɛ emli mɛi akpekpei abɔ mli. Nu ni mli tse baaa maŋ lɛ mli, ni anyɛɛɛ ajie jwɛi kɛ nu muji ni yɔɔ jɛmɛ lɛ kɛya he ko hu. Etsɛŋ ni maŋ ni tamɔ nɛkɛ lɛ mli baawo muji kpɔtɔɔ ni jɛmɛ hilɛ baajara. Yɛ gbɛ ko nɔ lɛ, wɔshikpɔŋ lɛ tamɔ maŋ ni atswa gbogbo awo he nɛɛ. Nu ni mli tse ni yɔɔ nɔ lɛ faaa, ni anyɛɛɛ ajie jwɛi kɛ nu muji ni yɔɔ mli lɛ kɛya ŋwɛiniiaŋ. Kɛlɛ, nɛkɛ maŋ ni atswa gbogbo awo he nɛɛ yeɔ ebuaa bɔɔ nii ni hiɛ kamɔ aaafee akpekpei toi akpei abɔ ni yɔɔ mli lɛ ni amɛhiɔ wala mli. Mɛni hewɔ ebaa lɛ nakai? Nɔ hewɔ lɛ ji akɛ, shikpɔŋ lɛ tsɔɔ naakpɛɛ gbɛ nɔ ehaa bɔɔ nii komɛi nyɛɔ amɛkɛ nibii ni bɔɔ nii krokomɛi kɛtsu nii momo lɛ tsuɔ nii ekoŋŋ koni amɛ fɛɛ amɛya nɔ amɛhi wala mli.\n9 Nyɛhaa wɔsusuɔ bɔ ni feɔ ni shikpɔŋ lɛ haa wɔnáa kɔɔyɔɔ ni wɔmuɔ lɛ (oxygen) he wɔkwɛa. Gbɔmɛi kɛ kooloi akpekpei toi akpei abɔ muɔ kɔɔyɔɔ nɛɛ, ni amɛjieɔ kɔɔyɔɔ kroko (carbon dioxide) kpo. Fɛɛ sɛɛ po lɛ, kɔɔyɔɔ ni wɔmuɔ lɛ babaoo yɛ lolo, ni etãaa da. Mɛni hewɔ? Ejaakɛ tsei gbalaa kɔɔyɔɔ ni wɔjieɔ lɛ kpo lɛ kɛfataa nu, dɔlɛ ni jɛɔ hulu la lɛ mli, kɛ niyenii hewalɛ ni yɔɔ sũ mli lɛ he ni amɛkɛfeɔ niyenii, ni amɛjieɔ kɔɔyɔɔ ni wɔmuɔ lɛ kpo. Kɛ́ wɔmu kɔɔyɔɔ ni tsei jieɔ lɛ kpo lɛ, belɛ wɔmiije nifeemɔ nɛɛ shishi ekoŋŋ. Atsɛɔ nifeemɔ nɛɛ yɛ Blɔfo mli akɛ fotosintɛsis. No hewɔ lɛ yɛ gbɛ ko nɔ lɛ, Yehowa bɔ tsei lɛ koni etsɔ nɔ eha ‘adesai wala kɛ mumɔ.’ (Bɔf. 17:25) Enɛ ji nilee ni nɔ bɛ diɛŋtsɛ!\n10, 11. Mɛɛ gbɛ nɔ bɔ ni Yehowa bɔ abɛi ko kɛ gɛnsɛgɛnsɛ lɛ haa wɔnaa akɛ ele nii waa?\n10 Anaa bɔ ni Yehowa le nii lɛ yɛ adebɔɔ nibii srɔtoi ni wala yɔɔ amɛmli ni yɔɔ shikpɔŋ nɔ lɛ hu mli. Niiamlitaolɔi tsɔɔ akɛ, ayɛ bɔɔ nii ni hiɛ kamɔ nɛɛ aaafee akpekpei 2 kɛmiimɔ akpekpei 100 yɛ shikpɔŋ lɛ nɔ. (Nyɛkanea Lala 104:24.) Nyɛhaa wɔsusua bɔ ni ejɛ nilee mli ebɔ nibii nɛɛ ekomɛi lɛ he wɔkwɛa.\nBɔ ni Nyɔŋmɔ fee gɛnsɛgɛnsɛ hiŋmɛii lɛ haa anaa akɛ ele nii waa; mfoniri kokoroo lɛ tsɔɔ hiŋmɛi lɛ ni asha lɛ agbo (Kwɛmɔ kuku 11)\n11 Akɛ nɔkwɛmɔnɔ lɛ, ayɛ abɛi ko (monarch butterfly) ni e-ansɔ dalɛ kɛ pɛn naabu baafee pɛ. Kɛlɛ, hulu lɛ yeɔ ebuaa abɛi nɛɛ ni enyɛɔ efilikiɔ aaafee kilomitai 3,000 kɛjɛɔ Canada kɛyaa koo ko mli yɛ Mexico. Shi akɛni hulu lɛ jɛɔ shikpɔŋ lɛ afã kome kɛyaa afã kroko hewɔ lɛ, te abɛi nɛɛ feɔ tɛŋŋ eyashɛɔ ní elaajeee lɛ? Yehowa fee abɛi nɛɛ ansɔ bibioo lɛ bɔ ni baaha eyɔse bɔ ni hulu lɛ tsiɔ ehe lɛ, ni enyɛ eyashɛ he ni eyaa lɛ ni elaajeee. Agbɛnɛ, susumɔ gɛnsɛgɛnsɛ, ni mɛi komɛi tsɛɔ lɛ gbekɛbii aligɔta lɛ he okwɛ. Kooloo nɛɛ yɛ hiŋmɛi wuji enyɔ. Eyɛ nɔ ni yɔɔ hiŋmɛi mli ni haa anaa nii (lens) lɛ ekomekomei aaafee 30,000 sɔŋŋ yɛ ehiŋmɛii lɛ eko fɛɛ eko mli. Bɔ ni kooloo nɛɛ hiŋmɛii lɛ yɔɔ hewɔ lɛ, kulɛ esa akɛ kɛ́ eekwɛ nɔ ko lɛ, ena lɛ pii ni eyiŋ afutu lɛ, shi e-ansɔ bibioo lɛ haa enyɛɔ enaa nii lɛ jogbaŋŋ ni enyɛɔ enaa nɔ fɛɛ nɔ ni tsiɔ ehe bibioo po yɛ he ni eyɔɔ lɛ.\n12, 13. Mɛni haa bɔ ni Yehowa fee wala yibii ni yɔɔ ogbɔmɔtso lɛ mli lɛ feɔ bo naakpɛɛ lɛ?\n12 Bɔ ni Yehowa fee wala yibii ni yɔɔ bɔɔ nii fɛɛ ni hiɛ kamɔ lɛ amli lɛ yɛ naakpɛɛ po fe nibii ni wɔsusu he nɛɛ. Akɛ nɔkwɛmɔnɔ lɛ, wala yibii aaafee akpekpe toi akpekpei 100 yɛ wɔgbɔmɔtso lɛ mli. Ayɛ nɔ ko tamɔ kpãa yɛ wala yibii nɛɛ ateŋ eko fɛɛ eko mli ni atsɛɔ lɛ DNA (deoxyribonucleic acid). Saji titrii ni tsɔɔ bɔ ni esa akɛ mɔ ko gbɔmɔtso aji aha, tamɔ ekwɔlɛ, ehiŋmɛii adaramɔ, ehewolo nɔ su, kɛ ekrokomɛi yɛ DNA lɛ mli.\n13 Te saji ni yɔɔ DNA lɛ mli lɛ fa ha tɛŋŋ? Ha wɔkɛ saji ni yɔɔ DNA ni egbi ni falɛ ji awale bibioo kome lɛ mli lɛ ato saji ni abaanyɛ akɛwo CD nɔ lɛ he wɔkwɛ. Abaanyɛ akɛ saji fɛɛ ni yɔɔ dishinari mli lɛ awo CD kome nɔ, ni enɛ ji nɔ ko ni yɔɔ naakpɛɛ waa, ejaakɛ CD ji nɔ ko bibioo ko kɛkɛ. Shi kɛ́ akɛɛ akɛ saji ni yɔɔ DNA ni egbi ni falɛ ji awale bibioo kome lɛ mli lɛ baawo CD nɔ lɛ, ebaahe CD komekomei akpekpe toi akpekpei enumɔ!\n14. Te nibii ni jeŋ shikpalɔi ena lɛ haa onuɔ he ohaa tɛŋŋ?\n14 Maŋtsɛ David tsɔɔ akɛ etamɔ nɔ ni Yehowa eŋma saji ni he hiaa kɛha adesa gbɔmɔtso lɛ bɔɔ lɛ yɛ wolo mli. Ewie Yehowa Nyɔŋmɔ he akɛ: “Beni miji lá kukuli kɛkɛ lɛ, ohiŋmɛii na; ni gbii ni atotoi ni amɛteŋ ekome folo shɛko lɛ, aŋma fɛɛ yɛ owolo lɛ mli.” (Lala 139:16) Enɛ haa wɔnaa nɔ hewɔ ni David jie Yehowa yi beni ejwɛŋ bɔ ni abɔ lɛ yɛ naakpɛɛ gbɛ nɔ aha lɛ he lɛ. Nibii komɛi ni jeŋ shikpalɔi ena yɛ afii fioo komɛi ni eho nɛ lɛ amli lɛ haa wɔnaa kpɛɔ wɔhe waa kɛ́ wɔjwɛŋ bɔ ni Yehowa bɔ wɔ eha lɛ he. Nibii ni amɛna nɛɛ haa wɔnuɔ he taakɛ lalatsɛ lɛ nu he lɛ nɔŋŋ. Ewie akɛ: “Miidao shi, ejaakɛ bɔ ni atsɔ afee mi lɛ yɛ gbeyei kɛ naakpɛɛ; onitsumɔi lɛ yɛ naakpɛɛ, ni misusuma le enɛ krɛdɛɛ.” (Lala 139:14) Adebɔɔ nibii ni ebɔle wɔ lɛ haa wɔnaa faŋŋ akɛ Nyɔŋmɔ yɛ!\nYE OBUA MƐI NI AMƐWO NYƆŊMƆ HIƐKALƆ LƐ HIƐ NYAM\n15, 16. Mɛɛ gbɛ nɔ wɔwoji lɛ eye ebua mɛi ni eha amɛkase Yehowa adebɔɔ nibii lɛ ahe nii?\n15 Awake! wolo tɛtrɛɛ lɛ kɛ afii nyɔŋmai abɔ eye ebua mɛi akpekpei abɔ koni amɛkase Nyɔŋmɔ he nii kɛtsɔ nibii ni ebɔ lɛ anɔ. Akɛ nɔkwɛmɔnɔ lɛ, September 2006 Awake! lɛ hiɛ yitso akɛ, “Is There a Creator?” (Ani Bɔlɔ ko Yɛ?) Aje gbɛ afee koni akɛye abua mɛi ni sutsakemɔ tsɔɔmɔ lɛ kɛ apasa tsɔɔmɔi krokomɛi eshwila amɛ lɛ koni amɛna anɔkwale lɛ. Nyɛmi yoo ko ni yɔɔ United States nitsumɔhe nine lɛ wie wolo krɛdɛɛ nɛɛ he akɛ: “Wolo krɛdɛɛ nɛɛ he tafãa lɛ tee nɔ jogbaŋŋ. Yoo ko bi ní miha lɛ wolo lɛ 20. Eji tsɔɔlɔ ni tsɔɔ adebɔɔ nibii ahe nii ni eesumɔ ni eskulbii lɛ ateŋ mɔ fɛɛ mɔ aná wolo lɛ eko.” Nyɛmi nuu ko hu ŋma akɛ: “Mikɛ mihe ewo shiɛmɔ nitsumɔ lɛ mli kɛjɛ afi 1940 naagbee afii lɛ amli ni miihe maye afii 75, shi mináko miishɛɛ ni tamɔ nɛkɛ dã yɛ shiɛmɔ nitsumɔ lɛ mli tamɔ bɔ ni miná yɛ nyɔɔŋ nɛɛ nɔ beni wɔjaa Awake! wolo krɛdɛɛ lɛ.”\n16 Kɛjɛ afi 2008 kɛbaa nɛɛ, akɛ sane ni yitso ji, “Was It Designed?” (Ani Aje Gbɛ Afee?) lɛ ewo Awake! wolo tɛtrɛɛ lɛ babaoo mli. Nɛkɛ saji ni sɛɛ kɛlɛɛɛ nɛɛ haa anaa bɔ ni gbɛ ni atsɔ nɔ abɔ nibii lɛ yɔɔ naakpɛɛ ha, ni etsɔɔ gbɛi anɔ ni adesai ebɔ mɔdɛŋ akɛ amɛaasue Bɔlɔ lɛ. Beni ajie wolo bibioo ni ji, Was Life Created? (Ani Abɔ Nibii ni Wala Yɔɔ Amɛmli Lɛ?) lɛ kpo yɛ afi 2010 mli lɛ, eye ebua mɛi ni amɛwo Nyɔŋmɔ hiɛ nyam. Ato mfonirii fɛfɛji kɛ akrabatsai ni yɔɔ mli lɛ ahe gbɛjianɔ koni eha wɔná Yehowa adebɔɔ nibii lɛ ahe miishɛɛ fe tsutsu lɛ. Sanebimɔi ni yɔɔ fã fɛɛ fã naagbee lɛ yeɔ ebuaa nikanelɔ lɛ koni eshwie eyiŋ yɛ sane ni ekane lɛ he. Ani onyɛ okɛ wolo bibioo nɛɛ etsu nii beni oshiɛɔ yɛ shĩa kɛ shĩa, oyeɔ odase yɛ maŋ, loo beni oyeɔ odase ni onyiɛɛɛ shiɛmɔ nɔ?\n17, 18. (a) Fɔlɔi, te nyɛaafee tɛŋŋ nyɛye nyɛbua nyɛbii lɛ ni amɛná ekãa babaoo kɛfã amɛhemɔkɛyeli lɛ he lɛ? (b) Mɛɛ gbɛ nɔ okɛ woji bibii ni kɔɔ adebɔɔ he lɛ etsu nii yɛ nyɛnikasemɔ mli akɛ weku?\n17 Fɔlɔi, ani nyɛkɛ nyɛbii lɛ esusu wolo bibioo ni yɔɔ fɛo nɛɛ he yɛ nibii ni nyɛkaseɔ akɛ weku lɛ mli? Kɛ́ nyɛfee nakai lɛ, ebaaye ebua nyɛbii lɛ koni hemɔkɛyeli ni amɛyɔɔ yɛ Nyɔŋmɔ hiɛkalɔ lɛ mli lɛ mli awa. Ekolɛ oyɛ bii ni eye kɛjɛ afii 13 kɛyaa ni miiya sɛkɛndre skul. Amɛji mɛi titri ni mɛi ni tsɔɔ sutsakemɔ tsɔɔmɔ lɛ lakaa. Jeŋ shikpalɔi, tsɔɔlɔi, adebɔɔ nibii ahe saji kɛ sinii ni ajieɔ yɛ TV nɔ lɛ tsɔɔ akɛ adesa ba jeŋ kɛtsɔ sutsakemɔ nɔ. Obaanyɛ okɛ wolo bibioo kroko hu ni ji, The Origin of Life—Five Questions Worth Asking (Bɔ ni Fee ni Nibii ni Wala Yɔɔ Amɛmli lɛ Ba—Saji Enumɔ ni Sa Bimɔ) ni ajie lɛ kpo yɛ afi 2010 mli lɛ atsu nii kɛye obua obii lɛ ni amɛnyɛ amɛfã anɔkwale lɛ he. Taakɛ wolo bibioo ni ji Was Life Created? lɛ ji lɛ, afee enɛ hu koni eye ebua oblahii kɛ oblayei ni amɛnyɛ ‘amɛjwɛŋ’ saji anɔ jogbaŋŋ. (Abɛi 2:10, 11) Etsɔɔ amɛ bɔ ni amɛaafee amɛna kɛji nilee yɛ nɔ ni atsɔɔ amɛ yɛ skul lɛ mli.\nFɔlɔi, nyɛyea nyɛbuaa nyɛbii lɛ koni amɛfã amɛhemɔkɛyeli lɛ he (Kwɛmɔ kuku 17)\n18 Afee Origin of Life wolo bibioo lɛ koni eye ebua mɔ ni kaneɔ lɛ ni esusu nibii komɛi ni akɛɛ jeŋ shikpalɔi ena ni yeɔ odase akɛ adesa ba kɛtsɔ sutsakemɔ nɔ lɛ ahe jogbaŋŋ. Eyeɔ ebuaa amɛ koni amɛ diɛŋtsɛ amɛsusu he amɛkwɛ kɛji nakai saji lɛ tsɔɔ lɛɛlɛŋ akɛ adesai jɛ kooloi amli. Etsɔɔ amɛ bɔ ni amɛaafee amɛjie amɛnaa yɛ saji ni awieɔ akɛ jeŋ shikpalɔi enyɛ efee nibii komɛi kɛtsɔɔ akɛ adebɔɔ nibii baanyɛ aba wala mli kɛkɛ ni jeee mɔ ko bɔ lɛ ahe. Fɔlɔi, nyɛkɛ wolo bibioo nɛɛ ayea abuaa nyɛbii lɛ koni amɛná ekãa babaoo kɛfã hemɔkɛyeli ni amɛyɔɔ yɛ Bɔlɔ lɛ mli lɛ he.—Nyɛkanea 1 Petro 3:15.\n19. Mɛɛ hegbɛ kpele wɔ fɛɛ wɔná?\n19 Kɛ́ wɔkane woji ni Yehowa asafo lɛ ekala ni wieɔ adebɔɔ nibii ahe lɛ, ebaaye ebua wɔ ni wɔle Yehowa sui ni nɔ bɛ lɛ ahe nii babaoo. Odaseyelii nɛɛ fɛɛ haa wɔjɛɔ wɔtsuiŋ tɔ̃ɔ wɔjieɔ Nyɔŋmɔ yi. (Lala 19:2, 3) Eji hegbɛ kpele ni wɔná akɛ wɔkɛ woo kɛ anunyam ni sa Yehowa, ni ji nibii fɛɛ a-Bɔlɔ lɛ aaaha lɛ!—1 Tim. 1:17.\n^ kk. 3 Kɛ́ ootao ole bɔ ni ooofee okɛ mɛi ni heɔ amɛyeɔ akɛ, akɛ gbii ekpaa bɔ je lɛ kɛ emli nii fɛɛ lɛ asusu nii ahe lɛ, kwɛmɔ wolo bibioo ni ji, Was Life Created? lɛ baafa 24 kɛyashi 28 lɛ.\nKɛmaje Mɔ Ko Kɛmaje Mɔ Ko Adebɔɔ Haa Aleɔ Nyɔŋmɔ Hiɛkalɔ Lɛ


Biblia Mli Saji Haomɔi 10 Lɛ - Yehowa Odasefoi a-Wɛb Saiti\nKANEMƆ YƐ Acholi Afrikaans Albania Amerika Mumuii Awiemɔ Arabic Argentina Mumuii Awiemɔ Armenia Armenia (West) Assamese Ateso Australia Mumuii Awiemɔ Aymara Azerbaijani Azerbaijani (Cyrillic) Bambara Baoule Bicol Bislama Blɔfo Britian Mumuii Awiemɔ Bulgaria Catalan Cebuano Chichewa Chile Mumuii Awiemɔ Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chuvash Cinyanja Colombia Mumuii Awiemɔ Costa Rica Mumuii Awiemɔ Croatia Czech Czech Mumuii Awiemɔ Dangme Denmark Drehu Dutch Dutch Mumuii Awiemɔ Ecuador Mumuii Awiemɔ Efik Estonia Estonia Mumuii Awiemɔ Ewe Faroese Fiji Filipi Mumuii Awiemɔ Finland Finland Mumuii Awiemɔ French French Mumuii Awiemɔ Ga Garifuna Georgia Germany Greenland Guarani Gun Guna Haitian Creole Hausa Hebri Hela Herero Hiligaynon Hindi Hiri Motu Hmong (White) Hungary Hungary Mumuii Awiemɔ Iceland Igbo Iloko Indonesia Isoko Italia Japan Japan Mumuii Awiemɔ Jula Kabardin-Cherkess Kabiye Kabyle Kachin Kamba Kannada Kazakh Kekchi Kikaonde Kikongo Kikuyu Kiluba Kimbundu Kinyarwanda Kirghiz Kirundi Kisi Kongo Korea Krio Kwangali Kwanyama Lamba Laos Latvia Lhukonzo Lingala Lithuania Low German Luganda Lugbara Luo Luvale Macedonia Macua Malagasy Malay Malayalam Malta Mam Mambwe-Lungu Mapudungun Marathi Mauritia Creole Maya Mazatec (Huautla) Mende Mexico Mumuii Awiemɔ Miskito Mixe (North Central) Mixtec (Guerrero) Mizo Mongolia Moore Myanmar Nahuatl (Guerrero) Nahuatl (Northern Puebla) Ndebele Ndonga Nepali Ngabere Ngangela Nicaragua Mumuii Awiemɔ Niue Norway Nuer Nyaneka Nyungwe Nzema Oromo Ossetia Otomi (Mezquital Valley) Papiamento (Curaçao) Paraguay Mumuii Awiemɔ Persia Peru Mumuii Awiemɔ Poland Portuguese (Brazil) Quechua (Ancash) Quechua (Ayacucho) Quechua (Bolivia) Quechua (Cuzco) Quiche Rarotongan Romania Runyankore Russia Russia Mumuii Awiemɔ Rutoro Samoa Sango Sena Sepedi Serbian (Cyrillic) Sesotho (Lesotho) Setswana Seychelles Creole Shona Sidama Sinhala Slovak Slovenia Solomon Islands Pidgin South Africa Mumuii Awiemɔ Spania Spania Mumuii Awiemɔ Sranantongo Swahili Swati Sweden Tagalog Tajiki Tamil Tankarana Tarascan Tatar Telugu Tetun Dili Thailand Tiv Tlapanec Tojolabal Tok Pisin Tonga Totonac Tshwa Tsonga Turkey Turkmen (Cyrillic) Twi Tzeltal Tzotzil Uighur (Arabic) Ukrain Umbundu Venda Venezuela Mumuii Awiemɔ Vezo Vietnam Wallis Waray-Waray Wayuunaiki Welsh Wolaita Wolof Xhosa Yoruba Zapotec (Isthmus) Zapotec (Lachiguiri) Zulu\nKWƐMƆ mfonirii lɛ. Eko fɛɛ eko tsɔɔ haomɔ ni Yehowa kɛba Mizraim nɔ lɛ. Yɛ klɛŋklɛŋ mfoniri lɛ mli lɛ obaana ni Aaron kɛ etso lɛ miitswa Nilo Faa lɛ. Ní efee nakai lɛ, nu ni yɔɔ faa lɛ mli lɛ tsɔ lá. Looi lɛ gboi, ni faa lɛ bɔi shaa.\nNo sɛɛ lɛ, Yehowa ha kɔkɔdenei jɛ Nilo Faa lɛ mli kɛba. Amɛyɛ he fɛɛ he—yɛ flɔnɔi amli, yɛ abolooshãa nibii amli, yɛ mɛi asaatsei anɔ—yɛ he fɛɛ he. Ní kɔkɔdenei lɛ gboi lɛ, Mizraimbii lɛ bua amɛnaa kuikui, ni eha shikpɔŋ lɛ nɔ fɛɛ je fũ.\nKɛkɛ ni Aaron kɛ etso lɛ tswa shikpɔŋ lɛ, ni shikpɔŋ mulu lɛ fɛɛ tsɔ tɔŋtɔŋi. Amɛﬁlikiɔ ni amɛtsɛ̃ɔ mɔ waa. Tɔŋtɔŋi lɛ ji haomɔ ni ji etɛ ni ba Mizraim shikpɔŋ lɛ nɔ.\nHaomɔi ni eshwɛ lɛ ye Mizraimbii lɛ pɛ awui, ní Israelbii lɛ fataaa he. Nɔ ni ji ejwɛ lɛ ji ofɔii babaoo ni ba Mizraimbii lɛ fɛɛ ashiai amli lɛ. Haomɔ ni ji enumɔ lɛ ba kooloi anɔ. Mizraimbii lɛ atsinai kɛ amɛtooi babaoo gboi.\nYɛ no sɛɛ lɛ, Mose kɛ Aaron loo lamulu ni amɛkɛshwã kɔɔyɔɔ lɛ mli. Ni etsɔ asanei ni fũu yɛ gbɔmɛi kɛ kooloi fɛɛ ahe. Enɛ ji haomɔ ni ji ekpaa lɛ.\nYɛ no sɛɛ lɛ, Mose wo enine nɔ kɛtee ŋwɛi, ni Yehowa ha nugbɔshiimɔi kɛ nyɔŋmɔŋtɛi ba. No ji nyɔŋmɔŋtɛi ni naa wa fe fɛɛ ni eba Mizraim nɔ pɛŋ dã.\nHaomɔ ni ji kpaanyɔ lɛ ji baalabii babaoo ko ni ba. Baalabii ni fa babaoo tamɔ nakai bako dã, ni eko hu baaa nakai dɔŋŋ. Amɛye nɔ fɛɛ nɔ ni nyɔŋmɔŋtɛi lɛ ﬁteee lɛ.\nHaomɔ ni ji nɛɛhu lɛ ji duŋ kpii ko ni wo. Duŋ lɛ ha shikpɔŋ lɛ nɔ fɛɛ gbii etɛ sɔŋŋ, shi Israelbii lɛ na la yɛ he ni amɛyɔɔ lɛ.\nYɛ naagbee lɛ, Nyɔŋmɔ kɛɛ ewebii lɛ ni amɛgbe abotia bi loo gwantɛŋ bi ni amɛkɛ elá lɛ akpa amɛ shinaatsei lɛ ahe. Kɛkɛ ni Nyɔŋmɔ bɔfo batsɔ Mizraim kɛho. Beni bɔfo lɛ na lá lɛ, egbeee mɔ ko mɔ ko yɛ nakai shia lɛ mli. Shi yɛ shiai ni enaaa lá yɛ amɛshinaai lɛ ahe lɛ, Nyɔŋmɔ bɔfo lɛ gbe gbɔmɛi kɛ kooloi lɛ akromɔbii fɛɛ. Enɛ ji haomɔ ni ji 10 lɛ.\nYɛ naagbee haomɔ nɛɛ sɛɛ lɛ, Farao kɛɛ Israelbii lɛ akɛ amɛya. Nyɔŋmɔ webii lɛ fɛɛ efee klalo akɛ amɛbaaya, ni nakai gbɛkɛ lɛ nɔŋŋ lɛ, amɛje amɛgbɛfãa kɛmiijɛ Mizraim lɛ shishi.\n2 Mose yitsei 7 kɛyashi 12.\nKwɛmɔ mfonirii ni yɔɔ biɛ lɛ ni otsɔɔ klɛŋklɛŋ haomɔi etɛ ni Yehowa kɛba Mizraim nɔ lɛ mli.\nMɛni ji srɔtofeemɔ ni yɔɔ klɛŋklɛŋ haomɔi etɛ lɛ kɛ haomɔi ni eshwɛ lɛ teŋ?\nMɛni ji haomɔi ni ji ejwɛ, enumɔ, kɛ ekpaa lɛ?\nTsɔɔmɔ haomɔi ni ji kpawo, kpaanyɔ kɛ nɛɛhu lɛ mli.\nMɛni Yehowa kɛɛ Israelbii lɛ akɛ amɛfee dani haomɔ ni ji nyɔŋma lɛ aba?\nMɛni ji haomɔ ni ji nyɔŋma lɛ, ni mɛni ba yɛ no sɛɛ?\nKanemɔ 2 Mose 7:19-8:23.\nEyɛ mli akɛ Mizraim ŋkunyaayelɔi lɛ nyɛ amɛfee klɛŋklɛŋ haomɔi enyɔ ni Yehowa kɛba lɛ eko moŋ, shi anyɛ amɛnɔ ni amɛkpɛlɛ mɛni nɔ yɛ haomɔ ni ji etɛ lɛ sɛɛ? (2 Mose 8:18, 19; Mat. 12:24-28)\nMɛɛ gbɛ nɔ haomɔ ni ji ejwɛ lɛ feɔ nyɛmɔ ni Yehowa yɔɔ ni ekɛaabu ewebii ahe lɛ he nɔkwɛmɔnɔ yɛ, ni te enɛ ni Nyɔŋmɔ webii le lɛ haa amɛnuɔ he amɛhaa tɛŋŋ yɛ “amanehulu kpeteŋkpele” ni agba afɔ shi ni kã amɛhiɛ lɛ he? (2 Mose 8:22, 23; Kpoj. 7:13, 14; 2 Kron. 16:9)\nKanemɔ 2 Mose 8:24; 9:3, 6, 10, 11, 14, 16, 23-25; kɛ 10:13-15, 21-23.\nMɛɛ kui enyɔ Haomɔi Nyɔŋma lɛ ha abale amɛ, ni te enɛ saa bɔ ni wɔsusuɔ nakai kui enyɔ lɛ ahe lɛ he ŋmɛnɛ ehaa tɛŋŋ? (2 Mose 8:10, 18, 19; 9:14)\nYɛ mɛɛ gbɛ nɔ 2 Mose 9:16 yeɔ ebuaa wɔ koni wɔnu nɔ hewɔ ni Yehowa eŋmɛ Satan gbɛ koni ehi shi kɛbashi ŋmɛnɛ lɛ shishi? (Rom. 9:21, 22)\nKanemɔ 2 Mose 12:21-32.\nYɛ mɛɛ gbɛ nɔ Hehoo lɛ ha yiwalaheremɔ fee nɔ ni mɛi babaoo nine baanyɛ ashɛ nɔ, ni Hehoo lɛ kɔɔ mɛni he? (2 Mose 12:21-23; Yoh. 1:29; Rom. 5:18, 19, 21; 1 Kor. 5:7)\nMose kɛ Aaron ná ekãa ni amɛkɛ Farao, hewalɔ lɛ wie. Ŋɔɔ nifeemɔ nɛɛ eko koni nyɛfee ekome kɛkase akɛ weku.\nKɛmaje Mɔ Ko Kɛmaje Mɔ Ko Biblia Mli Sane 32: Haomɔi 10 Lɛ


Nɛgbɛ Gbohii lɛ Yɔɔ? | Biblia lɛ Tsɔɔ\nMɛni baa wɔnɔ kɛji wɔgboi?\nAni anɔkwale ni kɔɔ gbele he ní wɔɔle lɛ baanyɛ ashɛje wɔmii?\n1-3. Mɛɛ saji mɛi biɔ yɛ gbele he, ni mɛɛ hetooi jamɔi srɔtoi lɛ kɛhaa?\nENƐƐMƐI ji sanebimɔi komɛi ni mɛi esusu he afii akpei abɔ. Sanebimɔi nɛɛ ahe hiaa waa. Amɛhetooi kɔɔ wɔteŋ mɔ fɛɛ mɔ he, ekɔɔɔ he eko mɛi ni wɔji loo he ni wɔyɔɔ.\n2 Yɛ yitso ni tsɔ hiɛ lɛ mli lɛ, wɔsusu bɔ ni Yesu Kristo kpɔmɔ afɔleshaa lɛ haa anáa hegbɛ ni baaha nine ashɛ naanɔ wala nɔ lɛ he. Wɔkase hu akɛ Biblia lɛ egba efɔ̃ shi akɛ be ko baaba ni ‘gbele ehiŋ shi dɔŋŋ.’ (Kpojiemɔ 21:4) Shi amrɔ nɛɛ, wɔteŋ mɔ fɛɛ mɔ baanyɛ agbo. Nilelɔ Maŋtsɛ Salomo kɛɛ akɛ: “Hiɛkalɔi le akɛ amɛbaagboi.” (Jajelɔ 9:5) Wɔbɔɔ mɔdɛŋ koni wɔhi wala mli afii babaoo bɔ ni wɔɔnyɛ. Shi kɛlɛ, wɔsusuɔ nɔ ni baaba wɔnɔ kɛ́ wɔgboi lɛ he.\n3 Kɛji akɛ wɔsuɔlɔi gboi lɛ, wɔyeɔ ŋkɔmɔ. Ni ekolɛ wɔbaabi akɛ: ‘Mɛni eba amɛnɔ? Ani amɛmiipiŋ? Ani amɛmiibu wɔhe? Ani wɔbaanyɛ wɔye wɔbua amɛ? Ani be ko baashɛ ni wɔbaana amɛ ekoŋŋ?’ Je lɛŋ jamɔi lɛ haa sanebimɔi nɛɛ ahetoo yɛ gbɛ̀i srɔtoi anɔ. Jamɔi komɛi tsɔɔ akɛ kɛji ofee ekpakpa lɛ obaaya ŋwɛi, shi kɛji ofee esha lɛ abaashã bo yɛ he ko ni apiŋɔ mɛi yɛ. Jamɔi krokomɛi tsɔɔ akɛ, kɛ́ mɛi gboi lɛ, amɛyaa mumɔi aje lɛ mli koni amɛkɛ amɛblematsɛmɛi lɛ ayahi shi. Jamɔi krokomɛi hu tsɔɔ akɛ gbohii lɛ yaa gbohiiaje koni ayakojo amɛ, ni no sɛɛ lɛ amɛbabalaa loo afɔ́ɔ amɛ ekoŋŋ yɛ gbɔmɔtso hee mli.\n4. Mɛɛ susumɔ titri jamɔi babaoo yɔɔ yɛ gbele he?\n4 Jamɔŋ tsɔɔmɔi ni tamɔ enɛɛmɛi lɛ fɛɛ hiɛ susumɔ titri kome—ákɛ wɔgbɔmɔtso lɛ fã ko yaa nɔ ehiɔ shi yɛ gbele sɛɛ. Taakɛ jamɔi ni hi shi yɛ blema kɛ nɔ ni yɔɔ ŋmɛnɛ lɛ fɛɛ tsɔɔ lɛ, wɔyaa nɔ wɔhiɔ shi yɛ gbɛ ko nɔ, ni wɔnyɛɔ wɔnaa nii, wɔkɛ wɔtoi nuɔ nii, ni wɔnyɛɔ wɔsusuɔ nii ahe. Shi te aaafee tɛŋŋ ni eeebalɛ nakai hu? Nii ni wɔjwɛŋmɔ tsuɔ lɛ ji nɔ ni haa wɔnaa nii, wɔkɛ wɔtoii nuɔ nii, wɔnuɔ he akɛ wɔta nɔ ko he loo ata wɔhe, wɔnuɔ nii ahe fũ, wɔnyɛɔ wɔleɔ kɛji akɛ nɔ ko ŋɔɔ loo eejoo, ni ehaa wɔnyɛɔ wɔsusuɔ nii ahe hu. Kɛ́ mɔ ko gbo lɛ, ejwɛŋmɔ kpaa nitsumɔ. Wɔsusumɔi, wɔhenumɔi, kɛ wɔhiŋmɛii, toii, gugɔ, kɛ lilɛi lɛ pɛ nyɛɛɛ aya nɔ atsu nii yɛ naakpɛɛ gbɛ nɔ. Kɛ jwɛŋmɔ lɛ fite lɛ, amɛkpaa nitsumɔ.\nMƐNI DIƐŊTSƐ BAA MƆ NƆ YƐ GBELE MLI?\n5, 6. Mɛni Biblia lɛ tsɔɔ yɛ shihilɛ mli ni gbohii lɛ yɔɔ lɛ he?\n5 Nɔ diɛŋtsɛ ni baa mɔ nɔ yɛ gbele mli lɛ jeee teemɔŋ sane kɛha Yehowa, Mɔ ni fee jwɛŋmɔ lɛ. Ele anɔkwale ni kɔɔ enɛ he lɛ, ni etsɔɔ e-Wiemɔ ni ji Biblia lɛ nɔ etsɔɔ wɔ shihilɛ mli ni gbohii lɛ yɔɔ. Nɔ ni Biblia lɛ tsɔɔ ni mli kã shi faŋŋ lɛ ji akɛ: Kɛ́ gbɔmɔ gbo lɛ, ebɛ shihilɛ mli dɔŋŋ. Kɛ́ mɔ ko gbo lɛ, belɛ ebɛ wala mli. Gbohii enaaa nii, amɛnuuu nii, ni amɛsusuuu nii ahe hu. Wɔgbɔmɔtso lɛ fã ko kwraa eyaaa nɔ ehiii shi yɛ gbele sɛɛ. Wɔbɛ susuma loo mumɔ ko ni gbooo. *\nNɛgbɛ la lɛ tsɔ?\n6 Beni Salomo ewie akɛ hiɛkalɔi le akɛ amɛbaagboi lɛ sɛɛ lɛ, eŋma akɛ: ‘Gbohii lɛ, amɛleee nɔ ko nɔ ko.’ No sɛɛ lɛ, etsɔɔ anɔkwale nɛɛ mli babaoo akɛ, gbohii lɛ nyɛŋ asumɔ mɔ ko loo ni amɛnyɛ̃ lɛ, ni “nitsumɔ loo yiŋshwiemɔ loo nilee loo ŋaa ko bɛ gbohiiaje.” (Jajelɔ 9:5, 6, 10) Nakai nɔŋŋ Lala 146:4 lɛ hu kɛɔ akɛ, kɛji gbɔmɔ gbo lɛ, “eyiŋtoi laajeɔ.” Wɔgboiɔ, ni wɔhiii shi yɛ wɔgbele sɛɛ. Wala shihilɛ mli ni wɔyɔɔ lɛ tamɔ kɛnɛrɛ ni asũ. Kɛji akɛ agbe lɛ, la ni etsoɔ lɛ eyaaa he ko he ko. Elaajeɔ kwraa.\n7. Te Yesu tsɔɔ bɔ ni gbele ji lɛ mli eha tɛŋŋ?\n7 Yesu Kristo wie shihilɛ mli ni gbohii lɛ yɔɔ lɛ he. Etsɔɔ enɛ mli yɛ sane ko ni kɔɔ Lazaro ni ji nuu ko ni ele lɛ jogbaŋŋ ni egbo lɛ he lɛ mli. Yesu kɛɛ ekaselɔi lɛ akɛ: “Wɔshieŋtsɛ Lazaro ewɔ.” Kaselɔi lɛ yasusu akɛ Yesu miitsɔɔ akɛ Lazaro bɛ hewalɛ, ni no hewɔ lɛ eewɔ kɛmiijɔɔ ehe koni ená hewalɛ. Shi jeee nakai Yesu tsɔɔ lɛ. Etsɔɔ mli akɛ: “Lazaro égbo.” (Yohane 11:11-14) Kadimɔ akɛ Yesu kɛ gbele to hejɔɔmɔ kɛ wɔ he. Lazaro bɛ ŋwɛi ni asaŋ ebɛ hɛl la ko ni miitso hu mli. Ekɛ bɔfoi loo blematsɛmɛi komɛi eyakpeee. Ni afɔ́ɔɔ Lazaro ehee akɛ gbɔmɔ kroko. Egbo, ni eejɔɔ ehe, tamɔ nɔ ni wɔ ni tsii enyɔ enɔ. Ŋmalɛi krokomɛi hu kɛ gbele toɔ wɔ he. Ákɛ nɔkwɛmɔnɔ lɛ, beni atswia kaselɔ Stefano tɛi ni agbe lɛ lɛ, Biblia lɛ kɛɛ akɛ “etsɔ̃ mli ewɔ.” (Bɔfoi lɛ Asaji 7:60) Nakai nɔŋŋ ji bɔ ni Paulo ŋma yɛ mɛi komɛi ni hi shi yɛ egbii lɛ mli ni amɛgboi lɛ ahe akɛ ‘amɛwɔ.’—1 Korintobii 15:6.\nYehowa bɔ adesai koni amɛhi shi yɛ shikpɔŋ lɛ nɔ kɛya naanɔ\n8. Te wɔfeɔ tɛŋŋ wɔleɔ akɛ ejeee Nyɔŋmɔ yiŋtoo akɛ gbɔmɛi agboi lɛ?\n8 Ani eji Nyɔŋmɔ yiŋtoo kɛjɛ shishijee akɛ adesai agboi? Dabi kwraa! Yehowa bɔ gbɔmɔ koni ehi shi kɛya naanɔ. Taakɛ wɔkase kɛtsɔ hiɛ yɛ wolo nɛɛ mli lɛ, Nyɔŋmɔ kɛ klɛŋklɛŋ adesai enyɔ lɛ wo paradeiso fɛfɛo ko mli. Eha amɛ gbɔmɔtsoŋ hewalɛ kpakpa. Nɔ pɛ ni Yehowa taoɔ ji amɛhilɛ-kɛhamɔ. Ani fɔlɔ ko ni yɔɔ suɔmɔ baasumɔ ni ebii apiŋ yɛ gbɔlɛ mli ni amɛgboi? Dabi kwraa! Yehowa sumɔɔ ebii, ni eesumɔ ni amɛná miishɛɛ yɛ shikpɔŋ nɔ kɛya naanɔ. Biblia lɛ wie yɛ adesai ahe akɛ: “[Yehowa] eŋɔ naanɔ hu ewo amɛtsui mli.” (Jajelɔ 3:11) Nyɔŋmɔ kɛ naanɔ shihilɛ he shwelɛ bɔ wɔ. Ni éto gbɛjianɔ koni eha nakai shwelɛ lɛ aba mli.\nNƆ HEWƆ NI ADESAI GBOIƆ\n9. Mɛɛ naatsĩi Yehowa kɛfɔ̃ Adam nɔ, ni mɛni hewɔ famɔ nɛɛ toiboo waaa lɛ?\n9 Mɛni hewɔ mɔ ni adesai gboiɔ lɛ? Kɛha hetoo lɛ, ha wɔsusu nɔ ni ba beni adesai enyɔ ni ji nuu kome kɛ yoo kome pɛ yɔɔ shikpɔŋ nɔ lɛ he wɔkwɛ. Biblia lɛ tsɔɔ mli akɛ: “Yehowa Nyɔŋmɔ ha tsei fɛɛ ni kɛ́ akwɛ ni aaaba mɔ tsine ni amɛhi ha yeli hu kwɛ̃ kɛjɛ shikpɔŋ sũ lɛŋ.” (1 Mose 2:9) Shi kɛlɛ, akɛ enɛ he naatsĩi ko ha. Yehowa kɛɛ Adam akɛ: “Trom lɛ mli tsei lɛ fɛɛ nɔ yibii lɛ ye bɔ ni osumɔɔ; shi ekpakpa kɛ efɔŋ lee tso lɛ yibii lɛ kaaye eko; ejaakɛ gbi nɔ ni oooye eko lɛ, gbo ooogbo!” (1 Mose 2:16, 17) Famɔ nɛɛ toiboo waaa. Tsei krokomɛi babaoo yɛ ni Adam kɛ Hawa baanyɛ aye amɛnɔ yibii. Shi, famɔ nɛɛ ha amɛná hegbɛ krɛdɛɛ ni amɛkɛaajie hiɛsɔɔ kpo amɛtsɔɔ Mɔ ni ha amɛ nibii fɛɛ, ní wala ni eye emuu fata he lɛ. Toiboo ni amɛaafee lɛ hu baatsɔɔ akɛ amɛkɛ bulɛ haa hegbɛ ni amɛŋwɛi Tsɛ lɛ yɔɔ lɛ, ni ákɛ amɛmiisumɔ egbɛtsɔɔmɔ ni suɔmɔ yɔɔ mli lɛ.\n10, 11. (a) Mɛɛ gbɛ nɔ klɛŋklɛŋ adesai enyɔ lɛ tsɔ amɛgbo Nyɔŋmɔ nɔ toi? (b) Mɛni hewɔ Adam kɛ Hawa toigbele lɛ ji sane ni yɔɔ hiɛdɔɔ lɛ?\n10 Dɔlɛ sane ji akɛ klɛŋklɛŋ fɔlɔi lɛ eyabooo Yehowa toi. Beni Satan wieɔ kɛtsɔɔ onufu ko nɔ lɛ, ebi Hawa akɛ: “Lɛɛlɛŋ, Nyɔŋmɔ kɛɛ akɛ: Nyɛkaye trom lɛ mli tsei ayibii lɛ fɛɛ eko lɛ?” Hawa ha hetoo akɛ: “Trom lɛ mli tsei ayibii lɛ eko wɔyeɔ; shi tso ni yɔɔ trom lɛ teŋ lɛ nɔ yibii lɛ ni Nyɔŋmɔ kɛɛ: Nyɛkayea eko, ni nyɛkataa he tete, koni nyɛkagboi.”—1 Mose 3:1-3.\n11 Satan kɛɛ akɛ: “Jeee gboimɔ nyɛaagboi; Nyɔŋmɔ le akɛ gbi nɔ ni nyɛaaye eko lɛ, nyɛhiŋmɛii aaagbele, ni nyɛaatsɔmɔ tamɔ Nyɔŋmɔ, ni nyɛaale ekpakpa kɛ efɔŋ.” (1 Mose 3:4, 5) Satan miitao ni Hawa ahé aye akɛ kɛ́ eye tso yibii ni agu eyeli lɛ, ebaaná he sɛɛ. Taakɛ etsɔɔ lɛ, Hawa diɛŋtsɛ baanyɛ akpɛ eyiŋ yɛ nɔ ni ja kɛ nɔ ni ejaaa he; ni ebaanyɛ efee nɔ fɛɛ nɔ ni esumɔɔ. Satan folɔ Yehowa naa hu akɛ nɔ ni ekɛɛ ebaajɛ tso yibii lɛ yeli mli aba lɛ ji amale. Hawa hé Satan eye. No hewɔ lɛ, etse aduawa lɛ eko ni eye. No sɛɛ lɛ, eha ewu eko, ni lɛ hu eye. Amɛhiɛ kã he ni amɛye tso yibii lɛ. Amɛle akɛ amɛmiifee nɔ pɛ ni Nyɔŋmɔ ekɛɛ amɛ akɛ amɛkafee lɛ. Amɛje gbɛ amɛgbo famɔ ni etoiboo waaa ni shishinumɔ yɔɔ he lɛ nɔ toi kɛtsɔ aduawa lɛ ni amɛye lɛ nɔ. Amɛtse amɛŋwɛi Tsɛ lɛ kɛ hegbɛ ni eyɔɔ lɛ hiɛ atũa. Nɔ ko bɛ ni amɛkɛbaajie amɛnaa yɛ bulɛ kpo ni amɛyajieee amɛtsɔɔɔ amɛ Bɔlɔ ni yɔɔ suɔmɔ lɛ he!\n12. Mɛɛ nɔkwɛmɔnɔ baanyɛ aye abua wɔ koni wɔnu bɔ ni Yehowa nu he eha beni Adam kɛ Hawa kɔ gbɛ ni teɔ shi woɔ lɛ lɛ shishi?\n12 Ákɛ nɔkwɛmɔnɔ lɛ: Kɛ́ olɛ̀ binuu loo biyoo ni otsɔse lɛ, ni egbo onɔ toi yɛ gbɛ ni tsɔɔ akɛ ebɛ bulɛ loo suɔmɔ ko kwraa kɛha bo nɔ lɛ, te obaanu he oha tɛŋŋ? Enɛ baaha otsui akumɔ. Belɛ, susumɔ bɔ ni eeedɔ Yehowa eha beni Adam kɛ Hawa fɛɛ kɔ gbɛ ko ni teɔ shi woɔ lɛ lɛ he okwɛ.\nAdam jɛ sũ mli, ni eku esɛɛ kɛtee sũ mli\n13. Mɛni Yehowa kɛɛ ebaaba Adam nɔ yɛ gbele mli, ni mɛni ji nɔ ni enɛ tsɔɔ?\n13 Nɔ ko bɛ ni Yehowa baadamɔ nɔ eha Adam kɛ Hawa ni amɛji toigbolɔi lɛ akã he ahi shi kɛya naanɔ. Amɛgboi taakɛ ewie lɛ pɛpɛɛpɛ. Adam kɛ Hawa wala sɛɛ fo. Amɛshiii kɛyaaa mumɔi ashihilɛhe ko. Saji ni Yehowa kɛɛ Adam yɛ etoigbele lɛ sɛɛ lɛ haa wɔleɔ enɛ. Nyɔŋmɔ kɛɛ lɛ akɛ: “Oooku osɛɛ kɛaatee shikpɔŋ sũ mli, ejaakɛ emli ajieo kɛjɛ. Ejaakɛ sũ jio, ni sũ mli oooku osɛɛ kɛaatee!” (1 Mose 3:19) Nyɔŋmɔ kɛ shikpɔŋ sũ shɔ̃ Adam. (1 Mose 2:7) Dani aaashɔ̃ Adam lɛ, no mli lɛ ebɛ shihilɛ mli. No hewɔ lɛ, beni Yehowa kɛɛ Adam akɛ ebaaku esɛɛ kɛya shikpɔŋ sũ mli lɛ, nɔ ni E-tsɔɔ ji akɛ Adam ehiŋ shihilɛ mli dɔŋŋ. Adam baatsɔ tamɔ sũ ni ajie lɛ kɛjɛ mli lɛ nɔŋŋ.\n14 Kulɛ Adam kɛ Hawa yɛ wala mli ŋmɛnɛ, shi akɛni amɛhala akɛ amɛaagbo Nyɔŋmɔ nɔ toi hewɔ lɛ, amɛfee esha, ni no ha amɛgboi. Yiŋtoo hewɔ ni wɔgboiɔ lɛ ji akɛ Adam kɛ esha kɛ gbele tsɛŋe eshwiei fɛɛ. (Romabii 5:12) Nakai esha lɛ tamɔ hela fɔŋ ko ni akɛfɔ́ wɔ ni wɔteŋ mɔ ko mɔ ko nyɛŋ ajo naa foi. Nɔ ni jɛ mli ba ni ji gbele lɛ ji loomɔ. Gbele ji henyɛlɔ, shi jeee naanyo. (1 Korintobii 15:26) Wɔdaa Yehowa shi babaoo akɛ ekɛ kpɔmɔnɔ lɛ ha koni ekɛhere wɔ kɛjɛ nɛkɛ henyɛlɔ ni yitsoŋ wa nɛɛ dɛŋ!\nSƐƐNAMƆ YƐ HE AKƐ WƆƆLE ANƆKWALE NI KƆƆ GBELE HE LƐ\n15. Mɛni hewɔ anɔkwale ni kɔɔ gbohii lɛ ahe ni wɔɔle lɛ shɛjeɔ mɔ mii lɛ?\n15 Nɔ ni Biblia lɛ tsɔɔ yɛ shihilɛ mli ni gbohii lɛ yɔɔ lɛ he lɛ shɛjeɔ mɔ mii. Taakɛ wɔna lɛ, gbohii lɛ nuuu piŋmɔ loo tsuiŋdɔlɛ ko he. Esaaa akɛ wɔsheɔ amɛ gbeyei, ejaakɛ amɛnyɛŋ amɛye wɔ awui ko. Wɔyelikɛbuamɔ he ehiaaa amɛ, ni amɛ hu amɛnyɛŋ amɛye amɛbua wɔ. Wɔnyɛŋ wɔkɛ amɛ awie, ni amɛ hu amɛnyɛŋ amɛkɛ wɔ awie. Jamɔŋ hiɛnyiɛlɔi pii kɛ amale kɛɔ akɛ amɛbaanyɛ amɛye amɛbua mɛi ni egboi lɛ, ni mɛi ni heɔ nakai jamɔŋ hiɛnyiɛlɔi lɛ amɛyeɔ lɛ haa amɛ shika. Shi anɔkwale ni kɔɔ gbohii lɛ ahe ni wɔbale lɛ buɔ wɔhe koni mɛi ni tsɔɔ amɛle tsɔɔmɔi nɛɛ akalaka wɔ.\n16. Namɔ ená jamɔi babaoo atsɔɔmɔi anɔ hewalɛ, ni yɛ mɛɛ gbɛ nɔ?\n16 Ani jamɔ ni oyɔɔ mli lɛ kpɛlɛɔ nɔ ni Biblia lɛ tsɔɔ yɛ gbohii ahe lɛ nɔ? Jamɔi babaoo ekpɛlɛɛɛ nɔ. Mɛni hewɔ? Ejaakɛ Satan ená amɛtsɔɔmɔi lɛ anɔ hewalɛ. Ekɛ apasa jamɔ tsuɔ nii koni ekɛha mɛi ahé aye akɛ kɛji amɛgboi lɛ, amɛbaaya nɔ amɛhi shi yɛ mumɔi ashihilɛhe ko. Enɛ ji amalei ni Satan kɛtsuɔ nii koni ekɛgbala gbɔmɛi kɛjɛ Yehowa Nyɔŋmɔ he lɛ ateŋ ekome. Yɛ mɛɛ gbɛ nɔ?\n17. Mɛni hewɔ tsɔɔmɔ ni kɔɔ naanɔ piŋmɔ he lɛ wooo Yehowa hiɛ nyam lɛ?\n17 Taakɛ wɔkase kɛtsɔ hiɛ lɛ, jamɔi komɛi tsɔɔ akɛ kɛji gbɔmɔ fee esha ni egbo lɛ, abaashã lɛ yɛ piŋmɔhe ko kɛya naanɔ. Tsɔɔmɔ nɛɛ wooo Nyɔŋmɔ hiɛ nyam. Yehowa ji Nyɔŋmɔ ni yɔɔ suɔmɔ, ni ehaŋ gbɔmɛi apiŋ yɛ gbɛ ni tamɔ nɛkɛ nɔ kɔkɔɔkɔ. (1 Yohane 4:8) Te obaabu nuu ni kɛ ebi toigbolɔ nine woɔ la mli kɛgbalaa etoi lɛ oha tɛŋŋ? Ani okɛ bulɛ baaha nuu ni tamɔ nɛkɛ? Yɛ anɔkwale lɛ, ani obaasumɔ ni etsɔ onaanyo? Eka shi faŋŋ akɛ dabi! Ekolɛ obaasusu akɛ eji mɔ ko ni yitsoŋ wa waa. Kɛlɛ, Satan miisumɔ ni wɔhé wɔye akɛ Yehowa piŋɔ gbɔmɛi yɛ la mli kɛyaa naanɔ!\n18. Mɛɛ jamɔ mli amale tsɔɔmɔ nɔ gbohii lɛ ajamɔ damɔ?\n18 Satan kɛ jamɔi komɛi hu tsuɔ nii ni amɛtsɔɔ akɛ kɛ́ gbɔmɛi gboi lɛ amɛtsɔmɔɔ mumɔi, ni no hewɔ lɛ esa akɛ mɛi ni yɔɔ wala mli lɛ kɛ bulɛ kɛ woo aha amɛ. Taakɛ tsɔɔmɔ nɛɛ tsɔɔ lɛ, gbohii lɛ amumɔi lɛ baanyɛ amɛbatsɔmɔ nanemɛi ni he wawai loo henyɛlɔi ni yitseiaŋ wa. Mɛi pii heɔ amale nɛɛ amɛyeɔ. Amɛsheɔ gbohii lɛ gbeyei ni amɛkɛ woo haa amɛ, ni amɛjáa amɛ. Nɔ ni tamɔɔɔ nakai lɛ, Biblia lɛ tsɔɔ akɛ gbohii lɛ miiwɔ, ni ákɛ esa akɛ wɔjá anɔkwa Nyɔŋmɔ koome ni ji Yehowa, wɔ-Bɔlɔ kɛ Durolɔ lɛ pɛ.—Kpojiemɔ 4:11.\n19. Mɛɛ Biblia tsɔɔmɔ kroko hu anɔkwale ni kɔɔ gbohii lɛ ahe lɛ yeɔ ebuaa wɔ koni wɔnu shishi?\n19 Anɔkwale ni kɔɔ gbohii lɛ ahe ni obaale lɛ baabu ohe koni akɛ jamɔ mli amalei akalaka bo. Ebaaye ebua bo koni onu Biblia tsɔɔmɔi krokomɛi hu ashishi. Ákɛ nɔkwɛmɔnɔ lɛ, kɛ́ oná ole akɛ gbɔmɛi eyaaa mumɔi ashihilɛhe ko yɛ gbele sɛɛ lɛ, ebaaha onu shihilɛ kɛmiiya naanɔ yɛ paradeiso mli yɛ shikpɔŋ nɔ ni awo he shi lɛ shishi jogbaŋŋ diɛŋtsɛ.\n20. Mɛɛ sanebimɔ wɔbaasusu he yɛ yitso ni nyiɛ sɛɛ lɛ mli?\n20 Nuu anɔkwafo Hiob jɛ jeeŋmɔ beebe ebi sane nɛɛ akɛ: “Kɛji gbɔmɔ gbo lɛ, ani ehiɛ aaakã ekoŋŋ?” (Hiob 14:14) Ani abaanyɛ aku sɛɛ akɛ mɔ ko ni egbo lɛ aba wala mli ekoŋŋ? Nɔ ni Biblia lɛ tsɔɔ yɛ sane nɛɛ he lɛ shɛjeɔ mɔ mii waa diɛŋtsɛ, taakɛ yitso ni nyiɛ sɛɛ lɛ baatsɔɔ lɛ.\n^ kk. 5 Kɛ ootao wiemɔi ni ji “susuma” kɛ “mumɔ” lɛ ahe saji ni asusu he lɛ, ofainɛ kwɛmɔ Saji Krokomɛi ni Fata He lɛ ni yɔɔ baafa 208-211 lɛ mli.\nGbohii lɛ enaaa nii, amɛnuuu nii, ni amɛjwɛŋŋ hu.—Jajelɔ 9:5.\nGbohii lɛ ewɔ; amɛnuuu piŋmɔ ko he.—Yohane 11:11.\nEsha ni wɔná kɛjɛ Adam ŋɔɔ akɛ gboshinii lɛ hewɔ wɔgboiɔ lɛ.—Romabii 5:12.\nKɛmaje Mɔ Ko Kɛmaje Mɔ Ko Nɛgbɛ Gbohii lɛ Yɔɔ?


Mateo 26 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ (1984)\nOsɔfoi tee Yesu yi nɔ apam akɛ amɛbaagbe lɛ (1-5)\nAfɔse mu ni jeɔ ŋma ashwie Yesu nɔ (6-13)\nNaagbee Hehoo lɛ kɛ ejiemɔ kɛhãmɔ lɛ (14-25)\nAto Nuŋtsɔ lɛ Gbɛkɛ Niyeli lɛ shishi (26-30)\nYesu gba efɔ̃ shi akɛ Petro baakwa lɛ (31-35)\nYesu sɔle yɛ Getsemane (36-46)\nAmɔ Yesu (47-56)\nAye Yesu sane yɛ Sanhedrin lɛ hiɛ (57-68)\nPetro kwa Yesu (69-75)\n26 Agbɛnɛ, be ni Yesu ewie nibii nɛɛ fɛɛ egbe naa lɛ, ekɛɛ ekaselɔi lɛ akɛ: 2 “Nyɛle akɛ biɛ gbii enyɔ mli lɛ, abaaye Hehoo lɛ, ni abaaŋɔ gbɔmɔ Bi lɛ ahã koni agbe lɛ yɛ tso jaŋŋ nɔ.” 3 Kɛkɛ ni osɔfoi tsiifoi lɛ kɛ maŋ lɛŋ onukpai lɛ yabua amɛhe naa yɛ osɔfonukpa lɛ ni atsɛɔ lɛ Kaiafa lɛ kpo lɛ nɔ, 4 ni amɛtee apam akɛ amɛbaatsɔ ŋaa gbɛ nɔ amɛmɔ* Yesu, ní amɛgbe lɛ. 5 Shi amɛkɛɛ akɛ: “Jeee gbi jurɔ lɛ nɔ koni maŋbii lɛ akabawo maŋ lɛŋ hirihiri.” 6 Be ni Yesu yɔɔ Betania yɛ Simon, tsutsu kpitiyelɔ lɛ shĩa lɛ, 7 yoo ko ni hiɛ alabastro tɔ kɛ emli mu ni jeɔ ŋma ni jara wa ba eŋɔɔ, ni ebɔi fɔsemɔ kɛ Yesu yiteŋ shwiemɔ be ni Yesu ta niyenii lɛ ashi* lɛ. 8 Be ni kaselɔi lɛ na enɛ lɛ, amɛmli wo la ni amɛkɛɛ akɛ: “Te yaka nifitemɔ nɛɛ shishi lɛ? 9 Ejaakɛ kulɛ abaanyɛ ahɔ̃ɔ enɛ ni aná nii pii ni akɛhã ohiafoi.” 10 Akɛni Yesu le enɛ hewɔ lɛ, ekɛɛ amɛ akɛ: “Mɛni hewɔ nyɛgbaa yoo lɛ naa? Etsu nitsumɔ kpakpa ehã mi. 11 Ejaakɛ ohiafoi lɛ nyɛkɛ amɛ yɛ daa, shi mi lɛ jeee daa mikɛ nyɛ baahi shi. 12 Be ni yoo nɛɛ fɔse mu ni jeɔ ŋma nɛɛ eshwie migbɔmɔtso lɛ nɔ lɛ, efee koni ekɛsaa mi eto mifuu lɛ. 13 Lɛɛlɛŋ, miikɛɛ nyɛ akɛ, he fɛɛ he ni abaashiɛ sane kpakpa nɛɛ yɛ, yɛ jeŋ fɛɛ lɛ, abaagba nɔ ni yoo nɛɛ fee nɛɛ hu ni akɛkai lɛ.” 14 Kɛkɛ ni Mɛi Nyɔŋma kɛ Enyɔ lɛ ateŋ mɔ kome ni atsɛɔ lɛ Yuda Iskariot lɛ tee osɔfoi tsiifoi lɛ aŋɔɔ 15 ni eyakɛɛ: “Mɛni nyɛbaahã mi koni majie lɛ mahã nyɛ?” Amɛkɛ lɛ kpaŋ akɛ amɛbaahã lɛ jwiɛtɛi kukuji nyɔŋmai etɛ. 16 No hewɔ lɛ, kɛjɛ no be lɛ nɔ kɛyaa lɛ, etee nɔ etao hegbɛ ni sa ni ebaaŋɔ kɛjie lɛ ehã. 17 Aboloo ni Akɛ Ma ni Eshako Feɔ lɛ gbii juji lɛ amli klɛŋklɛŋ gbi lɛ nɔ lɛ, kaselɔi lɛ ba Yesu ŋɔɔ amɛbakɛɛ: “Nɛgbɛ osumɔɔ akɛ wɔyasaa wɔto bo koni oyaye Hehoo lɛ yɛ?” 18 Ekɛɛ akɛ: “Nyɛyaa maŋ lɛ mli nyɛyakɛa Ashimashi akɛ, ‘Tsɔɔlɔ lɛ kɛɛ: “Be ni ato ahã mi lɛ eshɛ etã; mi kɛ mikaselɔi lɛ baaye Hehoo lɛ yɛ owe lɛ.”’” 19 Ni kaselɔi lɛ yafee taakɛ Yesu tsɔɔ amɛ akɛ amɛfee lɛ, ni amɛsaa nibii amɛto kɛhã Hehoo lɛ. 20 Be ni shɛ gbɛkɛ lɛ, ekɛ kaselɔi nyɔŋma kɛ enyɔ lɛ yatara okpɔlɔ lɛ he. 21 Be ni amɛyeɔ nii lɛ, ekɛɛ akɛ: “Lɛɛlɛŋ, miikɛɛ nyɛ akɛ, nyɛteŋ mɔ kome baajie mi ehã.” 22 Akɛni enɛ hã amɛwerɛ ho amɛhe waa hewɔ lɛ, amɛbɔi lɛ bimɔ ekomekome akɛ: “Nuŋtsɔ, mi ni lo?” 23 Ehere nɔ ekɛɛ: “Mɔ ni nine kɛ mi tsɔɔ nii yɛ kã lɛ mli lɛ ji mɔ ni baajie mi ehã. 24 Anɔkwa, gbɔmɔ Bi lɛ miishi kɛmiiya taakɛ aŋma yɛ ehe lɛ moŋ, shi kpoo hã nakai mɔ ni abaatsɔ enɔ ajie gbɔmɔ Bi lɛ ahã lɛ! Afɔɔɔ nakai mɔ lɛ moŋ kulɛ, ehi hã lɛ.” 25 Yuda, mɔ ni miiba ebajie lɛ ehã lɛ here nɔ ekɛɛ: “Mi ni lo, Rabi?” Yesu kɛɛ lɛ akɛ: “Bo diɛŋtsɛ okɛɛ.” 26 Be ni amɛkã he amɛmiiye nii lɛ, Yesu kɔ aboloo,* ni esɔle,* ni ekumɔ mli, ni ekɛhã kaselɔi lɛ, ni ekɛɛ: “Nyɛhea, nyɛyea. Enɛ damɔ shi kɛhã* migbɔmɔtso.” 27 Ni ewó kpulu, ni eda shi, ni ekɛhã amɛ ni ekɛɛ: “Nyɛ fɛɛ nyɛnua kpulu lɛ naa, 28 ejaakɛ enɛ damɔ shi kɛhã milá ni ji ‘kpaŋmɔ lɛ lá’ ni abaafɔse ashwie shi ahã mɛi babaoo kɛhã eshaifaa lɛ. 29 Shi miikɛɛ nyɛ akɛ: Minuŋ wein ko dɔŋŋ kɛyashi gbi nɔ ni mi kɛ nyɛ baanu lɛ ehee yɛ mi-Tsɛ Maŋtsɛyeli lɛ mli.” 30 Naagbee lɛ, amɛlá yijiemɔ lalai, ni no sɛɛ lɛ, amɛje kpo kɛtee Oliv Gɔŋ lɛ nɔ. 31 Kɛkɛ ni Yesu kɛɛ amɛ akɛ: “Nyɔɔŋ nɛɛ mli lɛ, nɔ ni baaba minɔ lɛ baahã nyɛ fɛɛ nyɛnane atɔ̃tɔ, ejaakɛ aŋma akɛ: ‘Matswa tookwɛlɔ lɛ nɔ, ni tooku lɛ mli gwantɛŋi lɛ baagbɛ ashwã.’ 32 Shi kɛ́ atee mi shi lɛ, matsɔ nyɛhiɛ kɛya Galilea.” 33 Shi Petro hã hetoo ekɛɛ lɛ akɛ: “Kɛ́ nɔ ni baaba onɔ lɛ baahã mɛi krokomɛi lɛ fɛɛ nane atɔ̃tɔ po lɛ, mi lɛ, minane etɔ̃tɔŋ kɔkɔɔkɔ!” 34 Yesu kɛɛ lɛ akɛ, “Lɛɛlɛŋ, miikɛɛ bo akɛ, nyɔɔŋ nɛɛ mli lɛ, dani wuɔ baagbɛɛ lɛ, obaakwa mi shii etɛ.” 35 Petro kɛɛ lɛ akɛ: “Kɛ́ esa akɛ mikɛ bo agbo po lɛ, mikwaŋ bo kɔkɔɔkɔ.” Kaselɔi krokomɛi lɛ fɛɛ hu kɛɛ nakai nɔŋŋ. 36 Kɛkɛ ni Yesu kɛ amɛ ba he ni atsɛɔ jɛmɛ akɛ Getsemane lɛ, ni ekɛɛ kaselɔi lɛ akɛ: “Nyɛtaraa shi yɛ biɛ, miiya miyasɔle yɛ jɛmɛ.” 37 Ni eŋɔ Petro kɛ Zebedeo bihii enyɔ lɛ efata ehe, ni ewerɛ bɔi ehe hoo, ni ehe jara lɛ babaoo. 38 Kɛkɛ ni ekɛɛ amɛ akɛ: “Miwerɛ eho mihe* waa, kɛyashi gbele mli tete. Nyɛhia biɛ, ni nyɛkɛ mi ayaa nɔ abua.” 39 Ni etee hiɛ fioo, ni eŋɔ ehiɛ ebu shi, ni esɔle ekɛɛ: “Mi-Tsɛ, kɛ́ aaahi lɛ, hã kpulu nɛɛ aho mihe aya. Kɛ̃lɛ, jeee bɔ ni mi misumɔɔ, shi moŋ bɔ ni bo osumɔɔ.” 40 Eku esɛɛ eba kaselɔi lɛ aŋɔɔ ni ebana akɛ amɛmiiwɔ, ni ekɛɛ Petro akɛ: “Ani nyɛnyɛɛɛ nyɛkɛ mi aya nɔ abu ŋmɛlɛtswaa kome po? 41 Nyɛyaa nɔ nyɛbua ni nyɛsɔlea daa, koni nyɛkabote kaa* mli. Anɔkwa, mumɔ lɛ miisumɔ waa, shi heloo lɛ egbede.” 42 Shi kome ekoŋŋ lɛ, eyiŋ etee eyasɔle nɔ ni ji shii enyɔ nɔ ekɛɛ: “Mi-Tsɛ, kɛ́ enɛ nyɛŋ mihe aho aya akɛ ja minu lɛ, afee bɔ ni bo osumɔɔ.” 43 Ni eba ekoŋŋ ebana akɛ amɛmiiwɔ, ejaakɛ amɛhiŋmɛii etsii. 44 No hewɔ lɛ, eshi amɛ ni eyiŋ etee eyasɔle nɔ ni ji shii etɛ nɔ, ni esaa ewie nɔ kome lɛ nɔŋŋ. 45 Kɛkɛ ni eku esɛɛ eba kaselɔi lɛ aŋɔɔ ni ekɛɛ amɛ akɛ: “Ŋmɛlɛtswaa ni tamɔ nɛkɛ nɔ nyɛwɔɔ ni nyɛjɔɔ nyɛhe nɛɛ! Naa! Ŋmɛlɛtswaa ni abaajie gbɔmɔ Bi lɛ awo eshafeelɔi adɛŋ lɛ eshɛ etã. 46 Nyɛtea shi, nyɛhãa wɔyaa. Naa! Mɔ ni baajie mi ehã lɛ eshɛ shi etã.” 47 Be ni ekã he ewieɔ lɛ, naa! Yuda, Mɛi Nyɔŋma kɛ Enyɔ lɛ ateŋ mɔ kome lɛ, ba, ni asafoku babaoo ni jɛ osɔfoi tsiifoi lɛ kɛ maŋ lɛŋ onukpai lɛ aŋɔɔ lɛ fata ehe, ni amɛhiɛ klantei kɛ kpotii. 48 Agbɛnɛ, mɔ ni baajie lɛ ehã lɛ eto amɛ okadi ko akɛ: “Mɔ naa ni mashɔ lɛ, lɛ ni; nyɛmɔa lɛ.” 49 Ni etee Yesu ŋɔɔ tɛ̃ɛ, ni ekɛɛ: “Miiŋa bo, Rabi!” ni ekɛ suɔmɔ shɔ enaa. 50 Shi Yesu kɛɛ lɛ akɛ: “Naanyo, mɛni oba feemɔ yɛ biɛ?” Kɛkɛ ni amɛtsi amɛbɛŋkɛ ni amɛmɔ Yesu. 51 Shi naa! mɛi ni kɛ Yesu yɔɔ lɛ ateŋ mɔ kome kpã enine mli ni egbala eklante ni ekɛbã osɔfonukpa lɛ nyɔŋ lɛ, ni efo etoi. 52 Kɛkɛ ni Yesu kɛɛ lɛ akɛ: “Ŋɔɔ oklante lɛ owo etoohe, ejaakɛ mɛi fɛɛ ni gbalaa klante lɛ, klante naa amɛhiɛ baakpãtã yɛ. 53 Aloo osusuɔ akɛ minyɛŋ makpa mi-Tsɛ fai ni ehã mi ŋwɛibɔfoi ni fa fe lejioi nyɔŋma kɛ enyɔ* bianɛ nɔŋŋ? 54 Kulɛ te aaafee tɛŋŋ ni nɔ ni Ŋmalɛi lɛ kɛɔ akɛ ja eba mli nɛkɛ lɛ aaaba mli lɛ?” 55 Nakai ŋmɛlɛtswaa lɛ nɔ lɛ, Yesu kɛɛ asafoku lɛ akɛ: “Mi mɔmɔ nyɛba kɛ klantei kɛ kpotii tamɔ amɔɔ ojoyelɔ ko nɛɛ? Daa gbi lɛ, mitaa sɔlemɔwe lɛ mitsɔɔ nii, ni kɛ̃lɛ nyɛmɔɔɔ mi. 56 Shi enɛɛmɛi fɛɛ ba koni nibii ni gbalɔi lɛ ŋmala lɛ* aba mli.” Kɛkɛ ni kaselɔi lɛ fɛɛ shi lɛ, ni amɛjo foi. 57 Mɛi ni mɔ Yesu lɛ kpala lɛ kɛtee osɔfonukpa Kaiafa ŋɔɔ, he ni woloŋmalɔi lɛ kɛ onukpai lɛ ebua amɛhe naa yɛ lɛ. 58 Shi Petro tee nɔ enyiɛ esɛɛ yɛ shɔŋŋ aahu kɛyashi osɔfonukpa lɛ kpo lɛ nɔ, ni be ni ebote jɛmɛ lɛ, ekɛ shĩa lɛŋ sɔɔlɔi lɛ yata shi koni ekwɛ bɔ ni nibii anaa baayakpa ahã. 59 Nakai be lɛ mli lɛ, osɔfoi tsiifoi lɛ kɛ Sanhedrin* muu lɛ fɛɛ miitao amale odase ko amɛshi Yesu koni amɛgbe lɛ. 60 Shi amɛnáaa eko, eyɛ mli akɛ amale odasefoi pii ba. Sɛɛ mli lɛ, mɛi enyɔ ba 61 ni amɛbakɛɛ akɛ: “Nuu nɛɛ kɛɛ akɛ, ‘Manyɛ makumɔ Nyɔŋmɔ sɔlemɔwe lɛ ni mikɛ gbii etɛ ama.’” 62 Kɛkɛ ni osɔfonukpa lɛ te shi ni ekɛɛ lɛ akɛ: “Ani obɛ naajiemɔ ko? Mɛni oyɔɔ kɛɛmɔ yɛ odase ni hii nɛɛ yeɔ shiɔ bo lɛ he?” 63 Shi Yesu etswaaa esɛŋ. No hewɔ lɛ, osɔfonukpa lɛ kɛɛ lɛ akɛ: “Miifã bo ni okã kitã yɛ Nyɔŋmɔ hiɛkãalɔ lɛ hiɛ akɛ obaawie anɔkwale, ni okɛɛ wɔ kɛji bo ji Kristo lɛ, Nyɔŋmɔ Bi lɛ!” 64 Yesu kɛɛ lɛ akɛ: “Bo diɛŋtsɛ okɛɛ. Shi miikɛɛ nyɛ akɛ: Kɛjɛ be nɛɛ nɔ kɛyaa lɛ, nyɛbaana gbɔmɔ Bi lɛ ta hewalɛ ninejurɔ nɔ, ni eeba yɛ ŋwɛi atatui lɛ anɔ.” 65 Kɛkɛ ni osɔfonukpa lɛ gbala etadei anɔhaanɔi lɛ ni ekɛɛ: “Ebɔ musu! Mɛɛ odasefoi krokomɛi wɔtaoɔ dɔŋŋ? Nyɛkwɛa! Amrɔ nɛɛ, nyɛnu musubɔɔ lɛ. 66 Te nyɛsusuɔ tɛŋŋ?” Amɛhã hetoo akɛ: “Esa gbele.” 67 Kɛkɛ ni amɛfɛ̃ lajɔ̃ amɛshwie ehiɛ ni amɛmamɔ lɛ atswɛrɛi. Mɛi krokomɛi hu gbala ehiɛ mai 68 amɛkɛɛ: “Kristo, gbaa otsɔɔ wɔ. Namɔ gba bo ma lɛ?” 69 Agbɛnɛ, Petro ta sɛɛ flɛŋŋ yɛ kpo lɛ nɔ, ni gbekɛ yoo ko ni ji tsulɔ lɛ ba eŋɔɔ ebakɛɛ: “Bo hu ofata Yesu, Galileanyo lɛ, he!” 70 Shi etso yɛ amɛ fɛɛ amɛhiɛ ekɛɛ: “Mileee nɔ ni owieɔ lɛ he nɔ ko.” 71 Be ni etee shĩa lɛ agbó lɛ he agba lɛ mli lɛ, gbekɛ yoo kroko na lɛ ni ekɛɛ mɛi ni yɔɔ jɛmɛ lɛ akɛ: “Nuu nɛɛ kɛ Yesu, Nazarenyo lɛ yɔɔ.” 72 Etso ekoŋŋ kɛ kitãkamɔ ekɛɛ: “Mileee nuu lɛ!” 73 Be fioo sɛɛ lɛ, mɛi ni damɔ jɛmɛ lɛ ba amɛbakɛɛ Petro akɛ: “Ekã shi faŋŋ akɛ, bo hu amɛteŋ mɔ kome ji bo, ejaakɛ, anɔkwa, owiemɔ tete miikpa bo shi.” 74 Kɛkɛ ni ebɔi loomɔ kɛ kitãkamɔ ekɛɛ: “Mileee nuu lɛ!” Ni amrɔ lɛ wuɔ gbɛɛ. 75 Ni Petro kai wiemɔ ni Yesu wie lɛ akɛ: “Dani wuɔ baagbɛɛ lɛ, obaakwa mi shii etɛ.” Ni eje kpo eyafo kɛ dɔlɛ babaoo.\n^ Aloo “amɛkɛ hiɛtɛ̃ɛ baatsu nii kɛmɔ.”\n^ Aloo “ta okpɔlɔ lɛ he.”\n^ Sht. ŋm., “enɛ ji.” Hela mli lɛ, e·stin, ni eshishi ji “damɔ shi kɛhã, feɔ he okadi.”\n^ Yɛ Roma tabilɔi ateŋ lɛ, asraafoi aaafee 4,000 kɛmiimɔ 6,000 ni feɔ lejio kome. Yɛ biɛ lɛ, ekɔɔ yibɔ ní da waa he.\n^ Aloo “gbalɔi lɛ aŋmalɛi lɛ.”


1 Mose 49 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ\nGbalɛ ni Yakob gba be ni ekã gbele saa nɔ (1-28)\nShilo lɛ baajɛ Yuda mli aba (10)\nYakob fuu he gbɛtsɔɔmɔi (29-32)\nYakob gbele (33)\n49 Ni Yakob tsɛ ebihii lɛ ni ekɛɛ: “Nyɛbuaa nyɛhe naa kutuu koni matsɔɔ nyɛ nɔ ni baaba nyɛnɔ yɛ gbii lɛ anaagbee lɛ mli. 2 Nyɛbuaa nyɛhe naa ní nyɛboa toi, nyɛ Yakob bihii, hɛɛ, nyɛboa nyɛtsɛ Israel toi. 3 “Ruben,+ bo ji mikromɔbi,+ mihewalɛ kɛ nyɛmɔ ní mikɛfɔɔ lɛ shishijee, mɔ ni fe fɛɛ yɛ woo kɛ hewalɛ gbɛfaŋ. 4 Akɛni ofee onii basabasa tamɔ nu ní efee hamahama hewɔ lɛ, onɔ kwɔŋ fe onyɛmimɛi lɛ, ejaakɛ okwɔ opapa saatso lɛ.+ Nakai beiaŋ lɛ, obule misaa lɛ.* Ekwɔ misaatso lɛ lɛɛlɛŋ! 5 “Simeon kɛ Levi lɛ, nyɛmimɛi ni.+ Amɛkɛ amɛtawuu nii lɛ tsuɔ yiwalɛ nii.+ 6 Misusuma,* okɛ amɛ akabɔ naanyo. Minunyam,* kaayafata amɛkpee lɛ he, ejaakɛ amɛmlifu mli lɛ amɛgbe gbɔmɛi,+ ni amɛfee tsinahii akpakei* kɛjie amɛhiɛtserɛ. 7 Alomɔ amɛmlifu lɛ, ejaakɛ eyitsoŋ wa, kɛ amɛmlila lɛ, ejaakɛ enaa wa.+ Magbála amɛmli yɛ Yakob shikpɔŋ lɛ nɔ, ni magbɛ amɛ mashwã Israel.+ 8 “Shi bo Yuda+ lɛ, onyɛmimɛi lɛ baajie oyi.+ Onine baakã ohenyɛlɔi akuɛ nɔ.+ Opapa bihii lɛ baakoto bo.+ 9 Yuda lɛ, jatabi ni.+ Mibinuu, obaamɔ kooloo oye, ni obaate shi kɛbaaje he. Obaabu shi ni obaakpã omli tamɔ jata, ni tamɔ bɔ ni jata ji lɛ, namɔ baanyɛ awo ehiɛ la? 10 Maŋtsɛtso ejeŋ Yuda dɛŋ,+ ni nɔyeli tso hu ejeŋ enaji ateŋ, kɛyashi be ni Shilo* lɛ baaba,+ ni lɛ toi majimaji lɛ baabo.+ 11 Ekɛ eteji baaŋmɔ wain tso, ni ekɛ etejibi baaŋmɔ wain tso kpakpa, ni ekɛ wain baafɔ emama he, ni ekɛ wain yibii amli nu baafɔ etade he.* 12 Wain ehã ehiŋmɛii etsu fɔɔ, ni mliki* ehã enyanyɔji eyɛ. 13 “Zebulon+ baahi ŋshɔnaagbɛ, ŋshɔ lɛ naa gbɛ he ni aŋmɛɔ meelei sɛkɛ yɛ lɛ,+ ni ehusu lɛ mli baalɛɛ kɛya Sidon gbɛ tɔ̃ɔ.+ 14 “Isakar+ lɛ, teji ni he wa ni, ni ekã baagii enyɔ ni afimɔ akpɛtɛ teji nɔtamɔnii lɛ he lɛ ateŋ. 15 Ni ebaana akɛ hejɔɔmɔhe lɛ hi, ni akɛ, shikpɔŋ lɛ nɔ yɛ fɛo. Ebaaba ekɔɔŋ shi ní etere jatsu lɛ, ni ebaaŋmɛ gbɛ koni anyɛ enɔ ní etsu nii dɛŋdɛŋ. 16 “Dan,+ ni ji Israel wekui lɛ ateŋ ekome lɛ baakojo ewebii lɛ.+ 17 Dan atsɔ onufu ni kã gbɛjegbɛ he, onufu akolontotsɛ ni kã gbɛ he, ní kɔ̃ɔ okpɔŋɔ nanetsitsi koni enɔtalɔ lɛ akpa sɛɛsɛɛ agbee shi.+ 18 Yehowa, mamɛ oyiwalaheremɔ lɛ. 19 “Gad+ lɛ, ojotswalɔi akuu baatutua lɛ, shi lɛ hu, ebaatutua amɛ ni ebaanyiɛ amɛsɛɛ.+ 20 “Asher+ niyenii* baafa babaoo, ni ekɛ niyenii ni sa maŋtsɛ baahã.+ 21 “Naftali+ ji baayelɔ yoo ní he yɔɔ oya. Ewieɔ wiemɔi ní ŋɔɔ.+ 22 “Yosef+ ji tso nine ni tsɛ̃ yɛ tso ní woɔ yibii he, tso ní woɔ yibii ní ma nuhiŋmɛi he, ní eniji lɛɔ kɛtekeɔ gbogbo lɛ. 23 Shi gãitsɛ̃lɔi lɛ tee nɔ amɛhao lɛ, ni amɛtsɛ̃rɛ̃ lɛ gãi, ni amɛtee nɔ amɛbɛ lɛ amɛwo amɛmli.+ 24 Ni kɛ̃lɛ, egãi lɛ yɛ he ni eyɔɔ lɛ nɔŋŋ,+ ni eniji amli wa ni amɛhe yɛ oya.+ Enɛ jɛ Yakob hewalɔ lɛ, tookwɛlɔ lɛ, Israel tɛsaa lɛ dɛŋ. 25 Ejɛ* otsɛ Nyɔŋmɔ lɛ ŋɔɔ, ni Nyɔŋmɔ baaye abua bo; ekɛ Ofe lɛ yɔɔ, ni ebaajɔɔ bo kɛ jɔɔmɔi ni jɛ ŋwɛi, ebaajɔɔ bo kɛ jɔɔmɔi ni jɛ shikpɔŋ lɛ shishi,+ ni ebaajɔɔ bo kɛ bii babaoo kɛ kooloi babaoo.* 26 Otsɛ jɔɔmɔi lɛ baafe jɔɔmɔi ni naanɔ gɔji lɛ kɛhãa lɛ, amɛbaafe gɔŋkpɔi ní hiɔ shi daa lɛ anɔ nibii kpakpai lɛ.+ Amɛbaaya nɔ amɛhi Yosef pampam, amɛbaahi mɔ ni ajie lɛ ato afã kɛjɛ enyɛmimɛi lɛ ateŋ lɛ yiteŋ.+ 27 “Benyamin+ baaya nɔ etserɛ kooloo ni emɔ lɛ mli tamɔ ŋa mli gbee feɔ lɛ.+ Leebi lɛ, ebaaye kooloo ni emɔ lɛ, ni gbɛkɛ lɛ, ebaaja ta mli nii.”+ 28 Mɛnɛɛmɛi fɛɛ ji Israel wekui 12 lɛ, ni enɛ ji nɔ ni amɛpapa kɛɛ amɛ be ni ejɔɔ amɛ lɛ. Ejɔɔ amɛteŋ mɔ fɛɛ mɔ kɛ jɔɔmɔ ni sa lɛ.+ 29 Enɛ sɛɛ lɛ, ekɛ famɔi nɛɛ hã amɛ akɛ: “Eshwɛ fioo ni magbo.*+ Nyɛfua mi nyɛfataa mitsɛmɛi lɛ ahe yɛ tɛkplo ni yɔɔ Hitnyo Efron shikpɔŋ lɛ nɔ lɛ mli,+ 30 tɛkplo ni yɔɔ Makpela shikpɔŋ lɛ nɔ lɛ mli, yɛ Mamre hiɛ, yɛ Kanaan shikpɔŋ lɛ nɔ lɛ, shikpɔŋ ní Abraham hé yɛ Hitnyo Efron dɛŋ ní ekɛfee fuuhe lɛ. 31 Jɛmɛ amɛfu Abraham kɛ eŋa Sara yɛ.+ Jɛmɛ amɛfu Isak+ kɛ eŋa Rebeka yɛ, ni jɛmɛ mifu Lea hu yɛ. 32 Shikpɔŋ lɛ kɛ tɛkplo ní yɔɔ nɔ lɛ, ahé yɛ Hetbii lɛ adɛŋ.”+ 33 Ni Yakob gbe famɔi* nɛɛ ní ekɛhã ebihii lɛ naa. Kɛkɛ ni eloo enaji eshwie saatso lɛ nɔ, ni emu enaagbee mumɔ, ni afu lɛ tamɔ afu etsɛmɛi lɛ.*+\n^ Loo “owo misaa lɛ he muji.”\n^ Shishitsɔɔmɔi komɛi kɛɔ akɛ, “Misubaŋ.”\n^ Loo “amɛfolɔfolɔɔ tsinahii anaji asɛɛ fãi.”\n^ Eshishi ji, “Mɔ Nɔ Ni Ji; Mɔ Ni Eji Enɔ.”\n^ Hebri sht. ŋm., “ekɛ wain yibii alá baafɔ etade he.”\n^ Ni ji, Yosef jɛ.\n^ Hebri sht. ŋm., “ebaajɔɔ bo kɛ fufɔ jɔɔmɔi kɛ fɔmɔ kotoku jɔɔmɔi.”\n^ Hebri sht. ŋm., “Aabua minaa ayafata mimɛi lɛ ahe.” Eji lalawiemɔ ni akɛtsuɔ nii kɛhãa gbele.


Te Mafee Tɛŋŋ Matsu Mitɔmɔi Ahe Nii? | Saji Ni Oblahii Kɛ Oblayei Biɔ\nKANEMƆ YƐ Afrikaans Albania Amharic Arabic Armenia Azerbaijani Azerbaijani (Cyrillic) Bislama Blɔfo Bulgaria Cambodia Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Cibemba Croatia Czech Dangme Denmark Dutch Efik Estonia Ewe Fiji Finland French Ga Georgia Germany Greenland Gun Haitian Creole Hebri Hela Hiligaynon Hindi Hungary Iban Iceland Igbo Iloko Indonesia Isoko Italia Japan Kikamba Kikaonde Kiluba Kinyarwanda Kirghiz Kirundi Kongo Korea Lingala Lithuania Macedonia Malagasy Malay Malayalam Malta Myanmar Nepali Norway Nyungwe Nzema Okpe Ossetia Papiamento (Curaçao) Poland Portugal (Portugal) Portuguese (Brazil) Punjabi Romania Russia Sepedi Serbia (Roma) Serbian (Cyrillic) Sesotho (Lesotho) Setswana Shona Sinhala Slovak Slovenia Solomon Islands Pidgin Spania Swahili Swahili (Congo) Sweden Tagalog Tamil Telugu Tetun Dili Thailand Tsonga Turkey Turkmen Twi Ukrain Urhobo Vietnam Xhosa Yoruba Zulu\nTswaa Ni Obo Toi Nibii ni atswaa aboɔ toi ni obaanyɛ oŋɔ eko Te Mafee Tɛŋŋ Matsu Mitɔmɔi Ahe Nii?\nYiŋtoi etɛ ahewɔ ni esa akɛ okpɛlɛ otɔmɔ nɔ\nBɔ ni obaafee okase nii kɛjɛ otɔmɔ mli\nKanemɔ sane nɛɛ ni ba oblayoo ko ni atsɛɔ lɛ Karina lɛ nɔ, ni oŋɔ lɛ akɛ bo ji mɔ ni eyaje nakai shihilɛ lɛ mli. Kulɛ mɛni obaafee?\nKarina: “Be ko ni miidraivi kɛmiiya skul lɛ, miwo lɔle lɛ foi waa fe nine ni polisifonyo ko mɔ mi, ni ehã miwolo ko ni biɔ koni miyapee shika ko. Mimli fu waa! Mibɔ mimami amaniɛ, ni ekɛɛ mi akɛ miyakɛɛ mipapa. Shi misumɔɔɔ ni mikɛɔ lɛ.”\nA: Kaakɛɛ opapa, kɛ susumɔ akɛ enaŋ ele.\nB: Kɛɛmɔ opapa nɔ tuuntu ni ba.\nEkolɛ ebaafee bo akɛ ohala klɛŋklɛŋ nɔ, ni ji (A) lɛ. Ejaakɛ omami baanyɛ asusu akɛ oyakɛɛ opapa nɔ ni ba lɛ momo. Shi yiŋtoi kpakpai komɛi ahewɔ ni kɛ́ otɔ̃ lɛ, esaaa akɛ okɛteɔ lɛ—kɛ́ eji tsɔne kudɔmɔ he mla ni oku mli jio, nɔ kroko jio.\n1. No ji nɔ ni sa akɛ ofee. Be ni Biblia lɛ tsɔɔ bɔ ni esa akɛ Kristofoi afee amɛnii amɛhã lɛ, ekɛɛ akɛ: “Wɔmiisumɔ ni wɔkɛ anɔkwayeli aba wɔjeŋ yɛ nɔ fɛɛ nɔ mli.”—Hebribii 13:18.\n“Amrɔ nɛɛ mibɔɔ mɔdɛŋ waa akɛ maye anɔkwa daa ni makpɛlɛ nɔ fɛɛ nɔ ni jɛɔ minifeemɔi amli kɛbaa lɛ nɔ. Ni kɛ́ mitɔ̃ lɛ, mikpɛlɛɔ nɔ amrɔ nɔŋŋ.”—Alexis.\n2. Kɛ́ mɛi kpɛlɛ amɛtɔmɔi anɔ lɛ, ewaaa akɛ akɛ amɛhe baake amɛ. Biblia lɛ kɛɔ akɛ: “Mɔ ni tsimɔɔ enɔtɔmɔ nɔ lɛ, eshwereŋ; shi mɔ ni jajeɔ ni efɔ̃ɔ lɛ, aaana lɛ mɔbɔ.”—Abɛi 28:13.\n“Ebiɔ ekãa dani mɔ baanyɛ akpɛlɛ etɔmɔ nɔ, shi kɛ́ okpɛlɛɔ otɔmɔi anɔ lɛ, mɛi nyɛɔ amɛmuɔ amɛfɔɔ onɔ. Ehãa amɛnaa akɛ oyeɔ anɔkwa. Kɛ́ otɔ̃ ni okpɛlɛ nɔ lɛ, ebafeɔ tamɔ nɔ ni okɛ su kpakpa eye su gbonyo najiaŋ.”—Richard.\n3. Nɔ ni fe fɛɛ lɛ, nakai feemɔ saa Nyɔŋmɔ hiɛ. Biblia lɛ kɛɔ akɛ: “Yehowa miihi kutumpɔfo; shi mɛi ni ja ekɛbɔɔ.”—Abɛi 3:32.\n“Be ni mitɔ̃ tɔmɔ ko ni yɔɔ hiɛdɔɔ lɛ, miyɔse akɛ esa akɛ mahã ale nɔ ni mifee lɛ ni makpɛlɛ nɔ. Mile akɛ kɛ́ mifeee nɔ ni Yehowa sumɔɔ lɛ, ejɔŋ mi kɔkɔɔkɔ.”—Rachel.\nTe Karina tsu etɔmɔ lɛ he nii ehã tɛŋŋ? Ebɔ mɔdɛŋ koni ekɛ wolo ni polisifonyo lɛ kɛhã lɛ be ni emɔ lɛ atee epapa. Shi sɛɛ mli lɛ epapa na. “Karina wie akɛ, aafee afi sɛɛ lɛ, mipapa miikwɛ wɔ-inshuɔransi woji komɛi amli ni ena wolo ni polisifonyo lɛ kɛhã mi lɛ ni aŋma migbɛ́i yɛ nɔ. Enɛ kɛ mi yawo sane wulu mli, ni mimami mli fu mi waa, akɛni mihãko mipapa ale lɛ hewɔ.\nNɔ ni ekase: Karina wie akɛ: “Kɛji otɔ̃ ni okɛtee lɛ, no moŋ fiteɔ sane lɛ kwraa. Sɛɛ mli lɛ ebaaje kpo, ni oyeŋ ohe!”\nWɔ fɛɛ wɔtɔ̃ɔ. (Romabii 3:23; 1 Yohane 1:8) Taakɛ wɔna lɛ, kɛ́ okpɛlɛ otɔmɔ nɔ, ni ofee nakai amrɔ nɔŋŋ lɛ, no tsɔɔ akɛ obaa ohe shi, ni ohiɛ kã shi.\nNo sɛɛ lɛ, esa akɛ okase nii kɛjɛ otɔmɔ lɛ mli. Dɔlɛ sane ji akɛ, oblahii kɛ oblayei komɛi ekaseee nii kɛjɛɛɛ amɛtɔmɔi amli! Ekolɛ amɛbaanu he taakɛ oblayoo ko ni atsɛɔ lɛ Priscilla lɛ nu he lɛ. Ewie akɛ: “Be ko ni eho lɛ, kɛ́ mitɔ̃ lɛ ehãa minijiaŋ jeɔ wui waa. Minuɔ he akɛ mihe bɛ sɛɛnamɔ, no hewɔ lɛ mitɔmɔi lɛ bafeɔ tamɔ jatsu ko ni tsii kwraa fe mi. Enɛ náa minɔ hewalɛ waa, ni minuɔ he akɛ nɔ ko kwraa bɛ ni manyɛ mafee yɛ shihilɛ lɛ he.”\nAni bei komɛi lɛ, onuɔ he nakai? Kɛ́ nakai lɛ, kaimɔ akɛ: Kɛ́ okɛ ojwɛŋmɔ ma otsutsu tɔmɔi anɔ lɛ, ebafeɔ tamɔ oodraivi lɔle kɛmiiya ohiɛ gbɛ, shi ookwɛ ashwishwɛ ni hãa onaa osɛɛgbɛ lɛ mli sɔŋŋ. Kɛ́ okɛ ojwɛŋmɔ ma otsutsu tɔmɔi lɛ anɔ lɛ, obaanu he akɛ ohe bɛ sɛɛnamɔ, ni no hãŋ onyɛ okpee naagbai ni okɛbaakpe lɛ anaa.\nYɛ no najiaŋ lɛ, ná jwɛŋmɔ ni ja yɛ oshihilɛ lɛ he.\n“Susumɔ otsutsu tɔmɔi lɛ ahe, kasemɔ nii kɛjɛ mli bɔ ni afee ni okatɔ̃ nakai tɔmɔi lɛ dɔŋŋ. Shi okɛ ojwɛŋmɔ akama otɔmɔi lɛ anɔ fe nine ni no hã onijiaŋ je wui.”—Elliot.\n“Be fɛɛ be ni matɔ̃ lɛ, mibɔɔ mɔdɛŋ akɛ makase nɔ ko kɛjɛ mli, koni no aye abua mi ni mafee gbɔmɔ kpakpa, kɛkɛ lɛ be kroko lɛ manyɛ matsu shihilɛ ni tamɔ nakai lɛ he nii jogbaŋŋ. Kɛji okwɛ shihilɛ lɛ yɛ nɛkɛ gbɛ nɔ lɛ, ehi jogbaŋŋ, ejaakɛ no baaye abua bo ni ojwɛŋmɔ mli agbele.”—Vera.\nNƆ NI OTIPƐŊFOI LƐ KƐƆ\n“Mɛi komɛi yɛ ni kɛ amɛtɔ̃ lɛ, egbaa amɛnaa waa, ni mɛi komɛi hu lɛ, kɛ́ amɛtɔ̃ lɛ, egbaaa amɛnaa kwraa. Shi nɔ ni hi fe fɛɛ ji, ni wɔbaahã wɔhiɛ ahi wɔtɔmɔi anɔ ni wɔkase nii kɛjɛ mli, shi jeee ni wɔbaajwɛŋ he fe nine loo ni wɔbaaku wɔhiɛ wɔfɔ̃ nɔ.”—Connor.\n“Kɛ́ foidalɔ ko gbee shi lɛ, ehãaa no afee lɛ hiɛgbele, moŋ lɛ eteɔ shi amrɔ nɔŋŋ. Kɛ́ otɔ̃ lɛ, nakai pɛpɛɛpɛ ji bɔ ni esa akɛ ofee. Kɛ́ okase nɔ ko kɛjɛ otɔmɔi lɛ amli ni onyɛ okɛ ekãa ye otɔmɔi lɛ anɔ lɛ, no baahã otsɔ gbɔmɔ kpakpa.”—Dami.\n“Ehi akɛ wɔbaakai wɔtɔmɔi kɛsusumɔ akɛ wɔbaatsu he nii. Hã nɔ ni okase yɛ mli lɛ aye abua bo koni okatɔ̃ nakai tɔmɔ lɛ dɔŋŋ. Shi kaahã no miifee jatsu eehã bo. Kasemɔ nii kɛjɛ mli, ni oya ohiɛ.”—Zipporah.\nBɔ ni Obaafee Otsu Otɔ̃mɔi Ahe Nii